Јusko: Turcima se žuri sa izgradnjom autoputa Sarajevo-Beograd – Visegradlive.com\nHome / RS - BIH / Aktuelnosti RS - BIH / Јusko: Turcima se žuri sa izgradnjom autoputa Sarajevo-Beograd\n6. Februara 2018.\tAktuelnosti RS - BIH, Aktuelnosti Višegrad 189 Views\nMinistar komunikacija i saobraćaja BiH Ismir Јusko sastao se s predstavnicima Republike Turske, predvođenim zamjenikom generalnog direktora Direkcije autocesta Republike Turske Mehmetom Tutasom.\nNa konferenciji za novinare održanoj nakon sastanka, ministar Јusko je rekao da Turska želi da prikupi sve informacije i da će sutra obići sjeverne dijelove BiH, a prekosutra i istočne dijelove.\n“U ovom momentu teško je dati precizne podatke o finasiranju i koji će model biti”, naveo je Јusko i dodao da će obje trase biti građene.\n“Turska želi što prije da izradi fizibiliti studiju”, naglasio je Јusko.\n“Kao rezultat su dvije tehničke delegacije započele razgovore u Beogradu i Sarajevu. Cilj je da se iz prve ruke prikupe sve informacije. Govoriti o nekim modalitetima bilo koje faze je preuranjeno jer smo još u fazi prikupljanju svih podataka. Nešto konkretnije bićemo u mogućnosti reći nakon što Turska obavi svoju studiju”, naglasio je Koč.\nZa Tursku ovaj projekat je regionalno socio- ekonomski prokejat i naš doprinos razvoju i jačanju ovog regiona, rekao je Koč.\nDodao je da je zadovoljan današnjom prezentacijom iz oba entiteta i zadovoljan što postoji opšta podrška ovom projektu.\nNataša Kostić, pomoćnik ministra saobraćaja i veza Srpske je istakla da su razmijenili određene podatke i dokumentaciju s kojima raspolaže Srpska i FBiH.\nPredstavnici Republike Srpske prezentovali su koji su to putni pravci prioritet od Vukosavlja do Bokeljine i izgradnja brzog puta Sarajevo – Vardište.\n“Kada se izradi studija opravdanosti onda će se moći definirati svi ovi pravci i radiće se ovisno o finansijskim mogućnostima”, rekla je Kostić.\nUpitani da li imaju precizne podatke o dužini trase i koja je okvirna cijena trase i koje su opcije finansiranja, Јusko je istakao da je cilj sastanka da se definiše ruta i cijena. Rekao je da će obaviti razgovore sa predstavnicima lokalne zajednice.\nTurski ambasador odgovarao je na pitanje koje su opcije finansiranja i rekao da i u finansiranju i u drugim djelovima izgradnje postoje mnoge opcije.\n““Imamo kompanije koje imaju mnogo iskustva, ali na to ćemo moći odgovoriti u drugoj fazi. Važno je da izađemo na teren i vidimo koja će opcija biti bolja i povoljnija”, naveo je Koč.\nUpitan da li će Turska finansirati obje trase pošto nije bilo saglasnosti Aleksandra Vučića, predsjednika Srbije i Bakira Izetbegovića, člana Predsjedništva BiH oko trasa, te da je predsjednik Turske rekao da je moguće finansirati obje trase, turski ambasador je ponovio da je postignuta jedna saglasnost i politička volja da se pristupi izgradnji i jedne i druge trase te da se stvori infrastrukturni prsten.\nPrevious Prodajem stan u Višegradu\nNext Hoće li i šta će Turci graditi – politika ili matematika?


Gorenje i sindikati u Valjevu potpisali kolektivni ugovor: socijalnim dijalogom do nove sistematizacije i daljeg razvoja poslovanja - Internet ogledalo\nYou are at:Home»News»Gorenje i sindikati u Valjevu potpisali kolektivni ugovor: socijalnim dijalogom do nove sistematizacije i daljeg razvoja poslovanja\nNakon višemesečnih pregovora u Valjevu je potpisan novi kolektivni ugovor između kompanije „Gorenje Valjevo“ i Samostalnog sindikata metalaca Srbije – Sindikata „Gorenje doo Valjevo“ i Asocijacije slobodnih i nezavisnih sindikata – Sindikata „ASNS Gorenje“ Valjevo.\nU pitanju je drugi Kolektivni ugovor koji je zaključen na nivou kompanije Gorenje na period od tri godine. Njegovim zaključenjem, osim očuvanja ranije ugovorenih prava definisanih prvim Kolektivnim ugovorom, postavljen je osnov za primenu nove sistematizacije uz istovremeno unapređenje pravne regulative koja uređuje odnos između zaposlenog i poslodavca, čime su usvojena i jasna pravila za obračun nagrađivanja zasnovanih na ostvarenim rezultatima poslovanja.\nPrvim Kolektivnim ugovorom, koji je potpisan krajem 2018. godine, postavljena je osnova za razvoj socijalnog dijaloga. „Danas je važan dan za Valjevo i za Hisense Europe. Potpisali smo novi Kolektivni ugovor kao rezultat zrelog socijalnog dijaloga, za dobrobit svih zaposlenih i kompanije u smislu osnove za stabilno poslovanje i rast. Za grupaciju sa preko 80.000 zaposlenih širom sveta, koja je lider u razvoju novih tehnologija u industrijama u kojima posluje, evropske fabrike u Sloveniji, Srbiji i Češkoj izuzetno su važan deo prozvodnih kapaciteta. Zbog toga je transparentan socijalni dijalog ključni faktor za razvoj i zaposlenih i kompanije Hisense Gorenje Europe. Značaj dijaloga i pronalaženja optimalnih rešenja zajednički sa našim socijalnim partnerima, reprezentativnim sindikatima, obezbeđuje platformu za stabilan dugoročni rast. Hisense Europe želi da bude lider ne samo u novim tehnologijama nego i prvi izbor željenog poslodavca na tržištima na kojima posluje. Uloga Sindikata sa kojima sarađujemo na svim proizvodnim lokacijama u Evropi je dragocena i ponosni smo na činjenicu da je negovanje socijalnog dijaloga jedna od temeljnih vrednosti kompanije.“, izjavila je Stanka Pejanović, potpredsednica Hisense International i izvršna potpredsednica Hisense Europe.\nVođeni zajedničkim ciljem unapređenja položaja zaposlenih, očuvanja radnih mesta i samim tim jačanja osnove za dalji napredak, menadžment kompanije i sindikati su pregovorima pristupili krajem 2020. godine. “Ovaj Kolektivni ugovor pravi je primer konstruktivnog socijalnog dijaloga koji zajedno sa predstavnicima sindikata negujemo unutar kompanije, a koji je od velikog značaja za dalji razvoj poslovanja fabrike. Kontinuriana saradnja sa sindikatima u velikoj meri je doprinela uspešnom održavanju stabilnosti poslovanja tokom turbulentne 2020. godine, koju smo čak završili sa 600 radnika više, zahvaljujći čemu su nam se otvorile mogućnosti za dalje širenje kapaciteta i ulaganje u nove tehnologije“ izjavio je Dejan Milutinović, direktor fabrike Gorenje Valjevo.\nPredstavnici sindikata istakli su da su Kolektivnim ugovorom prepoznate i definisane sve aktuelne potrebe procesa proizvodnje, a u skladu sa tim i jasno postavljeni radni zadaci i odgovornosti za svako radno mesto. „Mi smo veoma zadovoljni svime što je postignuto novim Kolektivnim ugovorom, a što će doprineti unapređenju uslova rada zaposlenih. Ovo je odličan primer kako se vođenjem socijalnog dijaloga mogu rešiti interesi obe strane, i poslodavca i zaposlenih“, istakao je Slobodan Stanojlović, predsednik sindikata SSMS.\nNenad Đurđević, predsednik sindikata ASNS takođe je izrazio želju za nastavkom produktivne međusobne saradnje i u budućnosti. „Dogovori koji su deo Kolektivnog ugovora od velikog su značaja za svakog radnika individualno i predstavljaju neizostavni okvir za održivo poslovanje, koje nam je svima u interesu“, zaključio je Đurđević.\nPodsećamo, prvi kolektivni ugovor potpisan pre tri godine, doneo je novine koje se odnose na dodatne dane godišnjeg odmora za različite kategorije zaposlenih, plaćeno odsustvo u različitim situacijama, kao i pokrivanje troškova obrazovanja zaposlenog od strane poslodavca unutar kompanije i u obrazovnim insitucijama.\nGorenje Hisense Europe Valjevo


KK Mega - Blic Sport\nPOBEDA MEGE U MEGA DRAMI! Jovanovićevi puleni savladali Krku nakon produžetka, Stipčević promašio "flouter" za pobedu\nKošarkaši Mega Basketa su u okviru trećeg kola ABA lige posle izuzetno uzbudljive utakmice i produžetka savladali Krku sa 73:72 (27:20, 16:16, 18:16, 13:18, 6:5).\nKao i protekle sezone kada je trener bio Duško Vujošević, rumunski Kluž deo priprema odrađuje u Srbiji.\nIZ SRPSKOG ABA KLUBA U NBA! Čikago Bulsi ga videli na delu i - angažovali! /VIDEO/\nDo sada se kalio u ABA ligi, a od ovog leta - u najjačoj ligi sveta.\nNOVI PORAZ MEGE NA BAHAMIMA Univerzitet Indijana bio bolji od srpskog tima, skupo koštao očajan šut\nKošarkaši Mega Basketa su izgubili od Univerziteta Indijana sa 64:53 (37:30, 27:23) u okviru druge utakmice na turneji na Bahamima.\nKošarkaši Mege poraženi su od Univerziteta Indijana sa 79:66 (41:32, 38:34) u okviru prve utakmice koja je odigrana na turneji srpskog tima na Bahamima.\nMilenko Tepić završio karijeru, ali je ODMAH PRONAŠAO novi posao u košaraci!\nKošarkaš Mege i bivši reprezentativac Srbije Milenko Tepić završio je igračku karijeru, ali će ostati u klubu u kom je proveo poslednju sezonu na poziciji tim menadžera ekipe.\nPonosni smo što je i naš klub bio deo izuzetne karijere, ostaješ uzor generacijama koje dolaze - poruka je koja je osvanula na društvenim mrežama Košarkaškog kluba Mega nakon odlaska Novice Veličkovića u penziju.\nČEKALI GA "GROBARI", ALI... Dragan Milosavljević neće igrati za Željka Obradovića, evo za koji klub je upravo potpisao!\nNadali su se navijači Partizana da će se njihov ljubimac, Dragan Milosavljević, vratiti u tabor beogradskih crno-belih, ali - on karijeru nastavlja van Srbije.\nKošarkaši Partizana su izborili majstoricu u polufinalu Superlige Srbije, pošto su posle poraza u prvom meču od Mega Sokerbeta uspeli da, u seriji koja se igra na dve pobede, ostvare pred svojim brojnim navijačima trijumf od 81:77 (12:25, 28:13, 23:23, 18:16).\nSrpski košarkaš Nikola Jokić igra sjajnu NBA sezonu i prema svim parametrima prvi je kandidat za MVP priznanje regularnog dela.\nSVETSKA BANKA: Oporavak Zapadnog Balkana u 2021. brži od očekivanog\nNIJE MU BILO SPASA U bolnici preminuo muškarac koji se ranio u garaži


sreda, 19. septembar 2018. 22:15h\nDejan Radivojev na predavanju u Tehničkoj školi 23. maj u Pančevu Grad Pančevo\nPredavanje je bilo organizovano u Tehničkoj školi ,,23. maj“ u Pančevu. Osim teorijskog dela, predavanje je podrazumevalo i prikazivanje slajdova i video snimaka kako bi se srednjoškolci bolje upoznali sa svim ekološkim prevoznim sredstvima, odnosno sa prevoznim sredstvima koja manje ili nimalo ne zagađuju životnu sredinu.\nPredavanju su prisustvovali i budući mladi vozači, jer je posebno njima potrebno ponuditi "zelenu" zamenu umesto vožnje automobila. Zato je ovo bila prilika da se predstave prednosti alternativnih vidova prevoza (bicikl, brod, pešačenje...) jer se na taj način smanjuje količina ugljen dioksida koji iz auspuha ispuštaju automobili, a da ne govorimo kolika bi se površina postojećih parking mesta mogla pretvoriti u parkove i koliko bi se "ugušila" buka, sprečilo emitovanje izduvnih gasova...\nTo su načini uz pomoć kojih se čuva životna sredina zdravom i dugovečnom.\nPredavanje su organizovali saradnici UG "Srbija, moj dom" Dragana Ristić i Dejan Radivojev.


Od sada, Republika Severna Makedonija | Magazin Restart\nMakedonski parlament je dvotrećinskom većinom glasova usvojio amandman kojim je ta država preimenovana u Republiku Severnu Makedoniju, kao što je i dogovoreno Prespanskim sporazumom sa Grčkom. Premijer Zoran Zaev rekao da je reč o teškoj, ali ozbiljnoj i odgovornoj odluci.\nZa usvajanje amandmana glasao je 81 poslanik u Sobranju. Nije bili glasova protiv, niti uzdržanih. Poslanici VMRO-DPMNE bojkotovali su glasanje.\nNa početku plenarne sednice obratio se makedonski premijer Zoran Zaev, koji je rekao da je reč o teškoj, ali ozbiljnoj i odgovornoj odluci.\n„Jeste, ja sam promenio stav po pitanju promene ustavnog imena i ustava države, ali menjanje stavova donosi progres i po cenu političke karijere“, istakao je Zaev.\nDodao je da je opozicioni VMRO-DPMNE znao da nije moguće postići bolji sporazum i da bez Grčke nije moguće nastaviti put ka EU i NATO-u.\nVMRO-DPMNE je, kako je u četvrtak i najavio lider ove stranke Hristijan Mickovski, bojkotovao glasanje jer smatra da promenom imena države aktuelna vlast briše makedonski identitet.\nIspred makedonskog Sobranja u trenutku izglasavanja ustavnih izmena bilo je nekoliko stotina demonstranata.\nNakon usvajanja odluke, makedonska vlada je saopštila da su građani, preko predstavnika u Sobranju, večeras napisali novo, istorijsko poglavlje državnosti.\nKako se navodi, makedonski jezik će biti međunarodno priznat u svim savezima, a himna i zastava ostaju iste i zaštićene. „Naše državljanstvo će biti makedonsko/građanin Republike Severne Makedonije“, piše u saopštenju.\nDogovor sa Albancima u poslednjem trenutku\nSednica je bila odlagana prethodna dva dana zbog amandmana albanske opozicione stranke Besa, kojim je zahtevano da se obriše reč „makedonsko“ u delu državljanstvo kod etničkih Albanaca.\nIpak, danas popodne je postignut sporazum između makedonske vlade i poslanika iz redova Bese, da u delu državljanstva kod Albanaca na makedonskom jeziku stoji „makedonsko“, na albanskom, u prevodu, „iz Makedonije“, a na engleskom „macedonian“.\nMakedonija će i zvanično promeniti ime kada grčki parlament bude ratifikovao Prespanski sporazum.\nEvropski zvaničnici čestitali Makedoniji\nŠefica diplomatije EU Federika Mogerini i komesar za pristupne pregovore Johanes Han čestitali su Makedoniji na usvojenim ustavnim izmenama.\n„To je važan korak u implementaciji istorijskog Prespanskog sporazuma“, navode u zajedničkom saopštenju Mogerini i Han.\nZvaničnici EU ocenjuju da su makedonski politički lideri i građani pokazali odlučnost da iskoriste „jedinstvenu i istorijsku“ priliku za rešavanje jednog od „najstarijih problema u regionu“ i da odlučno krenu napred putem EU.\nI generalni sekretar NATO-a Jens Stoltenberg uputio je večeras na Tviteru čestitku premijeru Zoranu Zaevu.\n„NATO snažno podržava punu primenu sporazuma, koji predstavlja važan doprinos stabilnom i prosperitetnom regionu“, poručio je Stoltenberg putem ove društvene mreže.\nIz kabineta grčkog premijera Aleksisa Ciprasa saopšteno je da je on „čestitao kolegi iz Bivše Jugoslovenske Republike Makedonije (BJRM) Zoranu Zaevu na uspešnom okončanju revizije ustava BJRM na bazi Prespanskog sporazuma“, prenosi ANA.\nAustrijski kancelar Sebastijan Kurc pozdravio je odluku makedonskog parlamenta. Kurc je, preko Tvitera, naglasio da je prihvatanje promene Ustava veoma ohrabrujuća odluka.\nMinistri spoljnih poslova Nemačke i Austrije, Hajko Mas i Karin Knajsel, pozdravili su odluku makedonskog parlamenta.\n„Rešenje spora oko imena se nalazi u finalnoj fazi. Računam na to da će sada i grčki parlament prihvatiti dogovor, kako bi onda zemlja Severna Makedonija mogla brzo pristupiti NATO-u i otvoriti pristupne pregovore sa EU“, istakao je Mas u saopštenju.\nŠefica austrijske diplomatije naglašava da „odluka u makedonskom parlamentu može, bez preterivanja, biti ocenjena kao istorijska“.\n„Ovim je prevaziđena značajna prepreka na putu daljeg učvršćenja zemlje u evropske institucije“, smatra Knajselova.\nUkoliko Prespanski sporazum bude ratifikovao i grčki parlament, što je gotovo izvesno, biće okončan 27 godina dug spor dve države oko imena Makedonije, koji je na trenutke dobijao i dramatične razmere, poput ekonomske blokade koji je Atina uvela devedesetih godina.\nPostizanju sporazuma dve strane u velikoj je meri pomogla međunarodna zajednica, pre svih izaslanik UN Metju Nimic, koji je dvadesetak godina posredovao u pregovorima između Atine i Skoplja.


Vlada finansira potpunu rekonstrukciju Opšte bolnice i Doma zdravlja u Novom Pazaru - Sandžak Haber - Sandžačke Internet Novine\nNaslovna Featured Istaknuto Vlada finansira potpunu rekonstrukciju Opšte bolnice i Doma zdravlja u Novom Pazaru\nVlada finansira potpunu rekonstrukciju Opšte bolnice i Doma zdravlja u Novom Pazaru\nNOVI PAZAR – Vlada Srbije opredelila je 30 miliona evra za potpunu rekonstrukciju Opšte bolnice u Novom Pazaru. Radovi će biti finasirani iz Kancelarije za javna ulaganja.\n– Ova godija je istorijska po ulaganju u zdravstvo u našem gradu. Grad je 36 miliona dinara izdvojio za izradu projektne dokumentacije za rekonstrukciju Opšte bolnice. Za izgradnju angio sale izdvojeno je 18 miliona dinara. U narednom periodu očekujemo velika ulaganja Vlade Srbije u zdravstveni sistem u Novom Pazaru, rekao je Bačevac.\nPrethodni tekstHOROR U BIJELOM POLJU: Telo novorođenčeta pronađeno u kontejneru\nSledeći tekstSZO: Rekordan porast u broju zaraženih u svetu


English ...... Medija centar „ODBRANA"\nMagazin „Odbrana" nastavlja tradicije "Ratnika", prvog vojnog lista u Srbiji, pokrenutog 1879. godine. "ODBRANA" PIŠE Broj 125\nwww.odbrana.mod.gov.rs Magazin izlazi svakog 1. i 15. u mesecu. Broj 125\nSusret ministara odbrane Srbije i Brazila\nSLEDI GODINA PRIBLIŽAVANjA\nSporazum u oblasti odbrane između dve zemlje omogućiće razvoj bilateralne saradnje, naročito u oblasti vojne ekonomije, nauke i tehnike, vojne medicine i obrazovanja.\n07 Susret Šutanovca i Dežera\nNASTAVAK EVROPSKIH INTEGRACIJA\nOtklanjanje posledica zemljotresa u Kraljevu\nPripadnici Vojske Srbije preduzeli su mere na utvrđivanju nastale štete na svojim objektima i počeli sanaciju oštećenja. Utvrđeno je da šteta nije mala i procenjena je na 131,4 miliona dinara.\nObeležen 12. novembar – dan Vojnobezbednosne agencije\nBEZBEDNOST USLOV OPORAVKA\nPredsednik Srbije Boris Tadić istakao je na svečanosti da od VBA očekuje da dobro obavlja svoj posao u budućnosti, jer je bezbednost građana i sigurnost sistema odbrane, koji treba da obezbedi sigurnost i čitavoj zemlji, prioritet nad prioritetima.\nSvečanost povodom 16. novembra - dana Kopnene vojske i roda pešadije\nPodatak da imamo četiri kandidata za jedno upražnjeno mesto profesionalnog vojnika govori o povratku ugleda i poverenja. Očekuje nas završetak profesionalizacije, a činjenica da su ovde prisutni samo profesionalni vojnici govori da ćemo taj proces završiti do kraja godine – istakao je ministar odbrane Dragan Šutanovac na svečanosti u Nišu.\nNovi veliki posao odbrambene industrije\nVIŠE OD MILIJARDE OD IZVOZA\nPredavanje Kai Eidea na Vojnoj akademiji\nDiplomata i političar iz Kraljevine Norveške Kai Eide održao je predavanje na temu „Konflikt u Avganistanu i njegovi uticaji na političke institucije – šta smo naučili?” polaznicima Škole nacionalne odbrane i profesorima Vojne akademije u Centru za simulacije i učenje na daljinu.\nNacionalni akcioni plan za primenu rezolucije 1325 UN – Žene, mir i bezbednost\nDA SE I ONE PITAJU\nUsvajanjem Nacionalnog akcionog plana stvara se atmosfera za afirmaciju uloge žena u sektoru bezbednosti, kao i njihovog angažmana u mirovnim procesima, imajući u vidu da učešće žena u ratnim i postkonfliktnim uslovima doprinosi boljem sagledavanju pitanja mira.\nGalupovo Balkan monitor istraživanje\nVOJSKA UŽIVA NAJVEĆE POVERENjE GRAĐANA SRBIJE\nPrema ovogodišnjim rezultatima, Vojska Srbije zamenila je crkvu na prvom mestu, koja je, kao državna institucija, uživala najviše poverenja u prethodne tri godine. Od 2008. poverenje u našu vojsku poraslo je sa 63 na 73 odsto u 2010. godini.\nBrigadni general Mirko Vranić, komandant 204. avijacijske baze\nZNAČAJ NAS MOTIVIŠE\nIzmeđu svetle budućnosti kojoj se nada, izazovne sadašnjosti i opominjuće prošlosti, prvi čovek naše najveće vazduhoplovne jedinice govori o rezultatima koji 2010. godinu čine najuspešnijom od osnivanja Baze, nabavci višenamenskog borbenog aviona, obuci pilota\nObuka padobranskih timova iz Srbije i Italije\nPOD TERETOM ORDENA\nBojna gađanja ne smeju biti presedan, nego redovna, godišnja aktivnost. Novi raketni sistem PVO veoma je potreban Vojsci Srbije, ali do nabavke novog postojeći se modernizuju. Kolektivni duh i pravilan odnos prema dužnostima, uz obuku koja se temelji na iskustvima, recept su uspeha. To su neke od poruka iz razgovora sa ljudima koji vode jedinicu upisanu uistorijuprotivvazduholovne odbrane.\nVežba „Bačka 2010”\nSPREMNI U MISIJE\nNa poligonu kasarne „Bačka” u Bačkoj Topoli, pripadnici Prve brigade Vojske Srbije i Pete brigade oružanih snaga Mađarske demonstrirali su organizaciju rada na kontrolnom punktu prilikom učešća u mirovnim misijama Ujedinjenih nacija.\nStacionarna barokomora u Vojsci Srbije\nKAD DUBINE ZAPRETE Kod najtežih oblika dekompresione bolesti ronioca je neophodno što pre smestiti u barokomoru pod nadzor stručnog lica, jer drugi način za njegovo preživljavanje ne postoji. U našoj vojsci, na teritoriji Vojvodine, postoji samo jedna stacionarna barokomora koja se nalazi u Rečnoj flotili.\n37-48 Specijalni prilog\nUz dan Vojnotehničkog instituta\nMAPA PUTA RAZVOJA\n– Sada se u Institutu radi predlog mape puta tehnološkog razvoja u narednom petogodišnjem periodu. Tu mapu baziramo na srednjoročnim planovima naučnoistraživačke delatnosti u Ministarstvu odbrane, raspoloživim kapacitetima i projektima koje smatramo da ćemo imati ubudućnosti. Ona je za sada samo izraz sposobnosti naše ustanove da može raditi na predloženim projektima, a poslednju reč daće Vojska Srbije, kao krajnji korisnik – rekao je pukovnik doc. dr Zoran Rajić, direktor VTI-a.\nUz Dan Centralne logističke baze\nOd 16. novembra do 16. novembra nižu se godine postojanja Centralne logističke baze – baštinika 608. pozadinske baze GŠ VJ. I svaka je izmerena milionima pređenih kilometara i desetinama hiljada tona prenetog tereta. U proteklom periodu Baza je uspešno potvrđivala mesto i ulogu u hijerarhijskom sistemu logističke podrške Vojske Srbije, kao centralni snabdevački organ, a podnela je i značajan teret obaveza organizacijsko-mobilizacijskih promena jedinica Vojske od 2006. godine. 56-57 SARADNjA\nVojska Srbije na vežbi „Združeni napor 2010” u Nemačkoj\nPOTVRĐENA INTEROPERABILNOST SISTEMA\nNa vežbi Combined endeavor, na kojoj srpska vojska ravnopravno učestvuje već drugu godinu, pripadnici Brigade veze uključeni su u test timove i tehničko rukovodstvo sačinjeno od eksperata pojedinih tehničkih oblasti odgovornih za ostvarivanje ambiciozno zamišljenih ciljeva, čime je, na svoj način, priznat visok nivo operabilnosti telekomunikaciono-informacionog sistema i stručne osposobljenosti naših „vezista”. 58-59 JEDINICE\nMehanizovani bataljon Prve brigade\nPEŠADIJA SA OKLOPOM\nTokom godišnjeg ciklusa, u četiri faze obuke, profesionalni vojnici na dužnosti nišandžije-operatora na borbenom vozilu pešadije M-80A u kabinetima i na trenažerima imaju tačno 2.005 opaljenja, nakon čega sledi i lansiranje bojne protivoklopne vođene rakete „maljutka”.\nKurs za vodiče pasa i dresuru\nKvalitetna obuka vodiča pasa i pasa minotragačke službe predstavlja još jednu potvrdu da postoje dobri uslovi za formiranje Regionalnog centra u Nišu, u kome bi se obučavali vojni službeni psi za potrebe Vojske Srbije i partnerskih zemalja u regionu. Nema sumnje da bi uzgoj i obuka službenih pasa specijalne namene mogli da predstavljaju jedan od brendova i naše vojske i Niša, odnosno dobar i dugoročan izvozni posao.\nViše od dužnosti...\nLEKAR NA PUTU\nPripadnici Odeljenja za zdravstvenu zaštitu 29. logističkog bataljona Druge brigade pomogli su nedavno na Ibarskoj magistrali, na potezu između Ljiga i Gornjeg Milanovca, mladiću Urošu, koji se povredio dok je kosio travu.\nNOVA SVETSKA SILA\nBrazil, peta najveća zemlja na svetu, mereno površinom i brojem stanovnika, sve više se uvažava kao globalna sila. Za takvu poziciju, za zaštitu nacionalnog suvereniteta, odbranu ogromnih priobalnih naftnih polja i resursima bogatog Amazona, Brazil mora da se osloni na nacionalne oružane snage i njihovu modernizaciju.\nAvganistan, sudeći porezultatima lisabonskog samita NATO-a, biće jedan od poteza na „skraćivanju fronta” previše zahtevnih zadataka koje su na sebe članice Alijanse preuzele u burnim početnim godinama 21. veka. Posledice odluka administracije Buša mlađeg da se ulazi u oružane konflikte bez jasnog političkog plana za završetak primene sile, sada se lome na leđima Obamine administracije, koja mora da prihvati povlačenje u nedostatku boljeg rešenja.\nVojni muzej okončao restauraciju naoružanja\nSJAJ ORUŽJA POBEDE\nZbirka teškog naoružanja na otvorenom, izložena u beogradskoj tvrđavi, jedna je od najvećih izložbi te vrste u Evropi, specifična po izloženim predmetima i istorijskoj vrednosti eksponata. Sadrži i više rariteta, od kojih su najznačajniji poljska tanketa, jedini primerak na svetu, i jugoslovenski tenk T34B, kojeg nigde više nema.\nObeležen 14. novembar – dan VFC „Zastava film”\nU FUNKCIJI INFORMISANjA\nKvalitet spotova za kampanju „Budi profesionalac” ne zaostaje za svetskim standardima. Može nekome da se ne dopada radnja video-klipova, što je stvar ukusa, ali niko ne može da ospori njihov holivudski izgled – ističe potpukovnik Zoran Krupež, direktor Vojnofilmskog centra, koji je nedavno obeležio 62. godišnjicu postojanja.\n71 - KONKURS ZA NOVINARSKU NAGRADU „IVAN MARKOVIĆ”\n- IZBOR SPORTISTE VOJSKE SRBIJE\nPUEBLA U BEOGRADU\nPetar Prvi Karađorđević preuzeo je kraljevsku vlast posle Majskog prevrata 1903. godine. Iako niko od evropskih dvorova nije osporavao njegovo pravo na srpski presto, način na koji je prevrat izvršen (svirepo ubistvo kraljevskog para) naišao je na opštu osudu. Ugled Srbije bio je u potpunosti srozan. 74-76\nVerski ekstremizam kosovskih separatista\nNESKRIVENA PRETNjA BEZBEDNOSTI\nHapšenje Bajrama Aslanija u južnom delu Kosovske Mitrovice, koga su vlasti SAD optužile za podršku teroristima, pokrenulo je još jednom pitanje jačanja uticaja islamskog radikalizma na prostoru Kosova i Metohije, njegove povezanosti sa albanskim ekstremistima i opasnosti koja preti Republici Srbiji, regionu zapadnog Balkana i šire.\n77 DUHOVNOST I VREMEPLOV\nSPORT SAVREMENOG ROBIN HUDA\nZa razliku od klasičnog metnog streličarstva u kome streličari odapinju strele u kružnu metu, u trodimenzionalnom streličarstvu sve je realnije, od takmičarskog ambijenta i načina na koji se ono izvodi do mete, a samo takmičenje, ponajviše sliči miroljubivom sportskom lovu u prirodi. Stoga je sve veći broj poklonika tog sporta, od kadeta do veterana.\n80 REPREZENTACIJA VOJSKE SRBIJE NA TURNIRU U VINKOVCIMA\nOBAVEŠTENjE O STANOVIMA\n82 ŠAH I UKRŠTENE REČI


Novi kreditni proizvod iz Eurobank\nBeograd, 20. maj 2013. godine – Ponuda Eurobank stanovništvu od danas je bogatija za inovativni proizvod – Dozvoljeni PLUS, koji objedinjuje osobine kredita, dozvoljenog prekoračenja po tekućem računu i platne kartice.\nDozvoljeni PLUS je moderan revolving kredit koji korisnicima stavlja na raspolaganje odobreni iznos gotovine, ali se kamata plaća samo za iskorišćene iznose i za vreme korišćenja. Pored toga, debitna kartica je povezana sa odobrenim limitom i na taj način klijent može da raspolaže novcem u svakom trenutku.\n- Eurobank je na tržištu plasirala kredit višestruke namene prilagođen potrebama svojih klijenata, koji raspoloživi novac mogu da koriste kada i koliko žele, do visine odobrenog limita. Dozvoljeni PLUS omogućava veliku fleksibilnost, pošto ne zahteva dolazak u ekspozituru kada je potrebna dodatna gotovina - istakao je Vladan Vilotijević, direktor razvoja u Sektoru za poslovanje sa stanovništvom Eurobank.\nSvi zainteresovani građani savete o „dozvoljenom PLUSU“ mogu dobiti u bilo kojoj od 100 Eurobank ekspozitura širom Srbije, koji će ih voditi kroz ceo proces oko izdavanja kredita i prikupljanja neophodne dokumentacije. Pored toga, klijenti dodatne informacije mogu dobiti besplatnim pozivom na korisnički servis EuroPHONE 0800 1111 44.


Hoće li prvi čovek na Marsu biti – žena? - National Geographic Srbija\nNASA planira da za 15 godina pošalje čoveka na Crvenu planetu, a 50 odsto generacije astronauta koji se nadaju da će kročiti na Mars čine dame.\nMeđu njima su Nikol Onapu Man, En Meklejn, Džesika Majr i Kristina Hemok Koč, koje se trenutno pripremaju za putovanja u udaljene kutke svemira.\nMeklejnova, koja je 15 meseci pilotirala helikopterima u Iraku, kaže da ju je u vojsku odveo osećaj dužnosti, ali misli da je to što je postala astronaut njena sudbina.\n„Pored toliko sukoba u svetu, istraživanje svemira deluje kao svetionik nade“, rekla je Meklejnova.\nPogledajte: Žene su inspiracija za ceo svet\nProšle godine, Ruski centar za svemirsku medicinu započeo je eksperiment u okviru kog se šest astronautkinja ukrcalo u model svemirske letelice kako bi se utvrdile moguće posledice boravka u zatvorenom prostoru i stresa na dužim svemirskim putovanjima.\nSve ove dame ostvarile su velike ciljeve u svojim bogatim karijerama, a njihov novi izazov je da pokažu da su idealni kandidati za put na Mars. Let do Crvene planete jedan je od najvećih ciljeva danas ne samo kada je reč o Nasi, već i u slučaju drugih svemirskih agencija (ruskog Roskosmosa, Kineske nacionalne svemirske agencije i Evropske svemirske agencije) i privatnih kompanija kao što je „Spejs Iks“. Sasvim razumljivo: to će biti najdalje dokle je čovek u svojoj istoriji stigao i najambicioznija misija u istoriji istraživanja svemira.\nProcenjuje se da će put do Marsa trajati šest do devet meseci, a astronauti će se suočiti s pečanim olujama, izuzetno niskim temperaturama, visokom radijacijom... Ipak, kandidati (u ovom slučaju, kandidatkinje) za ovu misiju ne razmišljaju o poteškoćama koje će ih dočekati na tlu Marsa i smatraju da je ono što će se takvom misijom postići dovoljna nagrada za rizik.\nSaznajte: Muškarci i žene zaista vide stvari različito?\n„Mars nas može naučiti mnogo o prošlosti, sadašnjosti i budućnosti naše planete“, ističe Džesika Majr.\nUkoliko jedna od ovih dama bude odabrana za put na Mars, to će biti veoma važno za borbu protiv diskriminacije žena. Ipak, kada je misija sa ženom u posadi predstavljena, piše „Dejli mejl“, kao potencijalni veliki korak ka ravnopravnosti, ove dame suočile su s pitanjima koja se svakako ne tiču nauke, tehnologije i izazova s kojima bi se mogle suočiti. Pogađate, na konferenciji za medije su morale da odgovaraju na pitanja o tome kako bi se snašle bez šminke i muškaraca.\nNASA: Polovi u svemiru\nIlustracija: Prednosti i mane polova u svemiru\nNedavno sprovedeno istraživanje u kojem je učestovalo 544-oro astronauta (477 muškaraca i 57 žena) pokazalo je razlike u tome kako tela pripadnika različitih polova podnosi put u svemir. Utvrđeno je da je manja verovatnoća da će žena pretrpeti slabljenje vida i sluha, ali kada je reč o ortostatskoj intoleranciji, naučnici su primetili da je ženama po povratku na Zemlju teže da stoje uspravno bez gubljenja svesti. Takođe, otkriveno je da u kriznim situacijama damama srce kuca brže i da su podložnije nastanku kancera usled izlaganja snažnoj radijaciji.\nOtkrijte: Zašto žene žive duže?\nNASA, međutim, nije pronašla nijedan dokaz da postoji značajna razlika u bihevioralnom odgovoru tokom leta u svemir.\nUz to, potrebna su dalja istraživanja o načinu na koji imuni sistem funkcioniše na ovakvim letovima.\nastronauti Roskosmos Svemir Istraživanje svemira Mars Nova Istraživanja NASA Ljudi Ljudsko telo Kosmonauti Zanimljivost Istraživanja Istraživači


Autoritarne vlade zloupotrebljavaju Interpol za progon političkih protivnika\nLogo Interpola na podu u atrijumu sjedišta te orgnaizacije u Lionu, Francuska.\nAgencija vrši malo provjera. Prošle godine Interpol je izdao 13.516 crvenih potjernica, od kojih se za mnoge sumnja da predstavljaju progon.\nDecenijama je Interpol, globalna policijska mreža sa sjedištem u Francuskoj, igrao ključnu ulogu u borbi protiv prekograničnog kriminala.\nIzmeđu ostalih stvari, on propagira globalnu saradnju između agencija za sprovođenje zakona.\nAli istu agenciju koja je pomogla hapšenjem hiljada kriminalaca sve više iskorištavaju autoritarni režimi poput Rusije i Turske, kako bi maltretirali svoje političke neprijatelje koji žive u egzilu, tvrde američki zvaničnici, zakonodavci i imigracioni advokati.\nKoje je njihovo oružje? Crvena potjernica, upozorenje koje Interpol upućuje zemljama članicama da se traži da određena osoba i zahtjev da bude uhapšena i izručena.\nSvaka zemlja članica može da objavi crvenu potjernicu, pod uslovom da je u skladu s pravilima Interpola.\nKritičari kažu da su zloupotrebe eskalirale kroz američki imigracioni sistem, gdje vlasti često tretiraju crvene potjernice kao naloge za hapšenje tražilaca azila i drugih stranaca za kojima se traga zbog optužbi u njihovim matičnim zemljama.\nProblem datira od ranih dana administracije bivšeg predsjednika Baraka Obame, ali pravnici koji se bave problemom imigracije kažu da je eskalirao usred udara na imigraciju pod vođstvom administracije Donalda Trumpa.\n"Ovo slijepo prihvatanje Interpolove komunikacije bez nadzora može pretvoriti, a često i pretvara, zvaničnike ICE-a (Imigracione i granične službe SAD) i naše imigracione sudije u nevoljne agente represivnih režima", rekla je Sandra Grosman, advokatica koja se bavi imigracionim sporovima i koja je nedavno svjedočila pred američkom Helsinškom komisijom, nezavisnom vladinom agencijom za istraživanje zloupotreba.\nZloupotrebe crvenih potjernica\nTačan broj tražilaca azila i drugih imigranata koji se progone putem crvenih potjernica nije poznat. Jedan ekspert, Ted Bromund iz Heritidž fondacije procjenjuje da se broj kreće u desetinama i da je vjerovatno manji od stotinu. Nedavno istraživanje koje je sprovela Američka asocijacija imigracionih pravnika pokazalo je gotovo dva tuceta prethodno neprijavljenih slučajeva zloupotrebe crvenih potjernica.\nSve više uzbunjeni, članovi Kongresa zagovaraju izglasavanje zakona kako bi se stalo na put zloupotrebama. Prošlog mjeseca, dvopartijska grupa zakonodavaca predstavila je Zakon o tranzicionoj odgovornost i spriječavanju represije (TRAP), koji na engleskom jeziku možete videti ovdje.\nUz zahtijevanje od vlade SAD da pojača provjeru potjernica Intepola, TRAP kodifikuje dugoročnu zabranu hapšenja nekoga u SAD samo na osnovu crvene potjernice.\nAko se donese, zakon bi "trebalo da pomogne u suzbijanju zloupotrebe Interpola u Sjedinjenim Državama i možda na globalnom nivou, ukoliko bude u stanju da izazove reforme unutar samog Interpola", rekao je tokom nedavog saslušanja pred Helsinškom komisijom Nejt Šenkan, direktor posebnog istraživanja u Freedom House-u.\nInterpol, uprkos svom imenu, nije policijska agencija sa ovlaštenjem da istražuje i hapsi. Umjesto toga ta grupa, sa sjedištem u Lionu, služi više kao cjevovod za svoje 194 članice obavještavajući policije o traženim osobama preko crvenih potjernica i drugih uzbuna pod šiframa različitih boja.\nZvaničnici za imigraciju i carinske službe kažu da provjeravaju crvene potjernice, kako bi se uvjerili da su legitine. No, iako je agencija uspješno otklonila hiljade opasnih kriminalaca iz zemlje na temelju Interpolovih upozorenja, kritičari kažu da je ICE-ova politika tretiranja crvene potjernice kao naloga za hapšenje primjenjivana i protiv inače nedužnih stranih državljana koji žele da žive u SAD.\nTakva se politika ne slaže sa priručnikom Sekretarijata za pravosuđe, koji upozorava tužioce da crvena potjernica sama po sebi nije nalog za hapšenje.\n"Govorimo o pitanjima koja uključuju američku vladinu politiku i agencije koje bi trebalo da sprovode te politike", rekao je Grosman.\n2017. godine, ruskog preduzetnika, koji je pobjegao od onog za šta je tvrdio da je isfabrikovano krivično gonjenje u Rusiji, uhapsio je ICE tokom razgovora za azil, rekla je Grosman koja je kasnije ICE-u podnijela zahtjev po zakonu o dostupnosti informacija kako bi otkrila osnov za hapšenje preduzetnika.\n"Bilo je prilično prosvjetljujuće pročitati rezultate FOIA", rekla je Grosman. "Samo je rečeno: 'Pojedinac je predmet crvene potjernice. Opasan po zajednicu. Ekstremn rizik po let. Uhapsiti odmah.'"\nIako je Interpol kasnije ukinuo crvenu potjernicu na osnovu žalbe, Grosman je rekla da je njen klijent ostao "u pravnom limbu, bez mogućnosti da putuje, bez mogućnosti da normalizuje svoj status dok saslušanja o deportaciji ne budu okončana".\nICE nije odgovorio na pitanja o tome kako upotrebljava crvene potjernice. U izjavi za Glas Amerike, portparolka Sekretarijata za pravosuđe je rekla: "Interpol je uspostavio brojne zaštitne mjere i postupke za otkrivanje zloupotreba i obezbijedio da sve informacije ispunjavaju Interpolove standarde i mi nastavljamo da radimo u tim okvirima. Istovremeno, aktivno se savjetujemo sa drugim američkim agencijama o njihovoj primjeni Interpolovih informacija koje su izdale druge zemlje".\nNije samo ICE taj koji tretira crvene potjernice kao dokaz kriminala. I imigracione sudije često određuju izuzetno visoke kaucije ili odbijaju da puste pritvorenog imigranta zbog crvene potjernice, tvrde advokati za imigraciju.\nKineski državljanin koga zastupa Grosman mjesecima je bio zatvoren zbog crvene potjernice, rekla je.\n"Sudija je odbio da odredi kauciju isključivo zbog crvene potjernice".\nProblem proizilazi iz veće sistemske zloupotrebe crvenih potjernica, koje godinama potresasju Interpol, gdje je izdavanje potjernice jednostavno poput ispunjavanja onlajn poruke. Rezultat je dramatična eskalacija broja crvenih potjernica tokom posljednjih 10 godina, od kojih su mnoge zloupotreba.\n"To je značajno olakšalo maltretiranje", rekao je Bromud iz Heritidž fondacije, govoreći o novom interpolovom elektronskom sistemu za popunjavanje formulara.\nZa Tursku se vjeruje da je najproduktivnija u zloupotrebama, a da slijede Rusija, Kina i centralnoazijske republike Kazahstan, Tadžekistan i Uzbekistan.\nVlasti SAD odbacile su očigledno lažne crvene potjernice, odbijajući osam potjernica koje je izdala Rusija za poznatim kritičarem Kremlja, Bilom Brauderom.\n"Ne možemo dozvoliti da Interpol bude oružje protiv novinara, kritičkih glasova i progonjenih manjina", rekao je Edvard Okalahan, viši zvaničnik u Sekretarijatu za pravosuđe tokom nedavne proslave 50 godina Interpola u Vašingtonu.\nI Interpol je nekada reagovao u otvorenim slučajevima zloupotrebe. Kada je Turska izdala zahtjev za hapšenjem "desetina hiljada ljudi", nakon neuspješnog puča 2016, Interpol ih je odbacio i nije ih poštovao, kaže Šenakan iz Fridom hausa.\n"To pokazuje da postoji barem neka spremnost za rješavanje najflagrantnijih primjera zloupotrebe sistema", rekao je on.


Nemoguće ispuniti sve obaveze radnika zbog slabe proizvodnje | Palelive.com\nPočetna Regija Sokolac Nemoguće ispuniti sve obaveze radnika zbog slabe proizvodnje\nNemoguće ispuniti sve obaveze radnika zbog slabe proizvodnje\nSOKOLAC – Vršilac dužnosti direktora preduzeća “Nova Romanija” sa Sokoca Nada Amović-Mačar izjavila je danas da je stalni problem ove firme smanjen obim proizvodnje zbog čega nije u mogućnosti ispuniti sve obaveze radnika.\nMačareva je istakla da su legitimni zahtjevi radnika za isplatu plata, regresa, toplog obroka, doprinosa, te naknade za prevoz.\nOna je novinarima rekla da doprinosi radnicima nisu uplaćeni za deset mjeseci prošle godine, a regulisani su odlukom Vlade Republike Srpske da bude izvršena konverzija poreskih obaveza u akcije određenih fondova i države.\nMačareva je dodala da je pri kraju realizacija ove odluke čime će dug biti pretvoren u učešće u kapitalu povjerilaca.\nOna je napomenula da se od 2009. godine u kontinuitetu u niskom stepenu koriste proizvodni kapaciteti i da se ne može udovoljiti finansijskim zahtjevima sindikalne organizacije preduzeća.\nPrema njenim riječima, preduzeće ima slabu realizaciju i naplatu robe, a od čega zavisi priliv sredstava.\nMačareva je rekla da je sa sindikalnom organizacijom preduzeća juče dogovoreno da do kraja naredne sedmice bude isplaćena jedna plata, napominjući da nije realno da dvije plate budu isplaćene u jednom mjesecu, s obzirom da je posljednja isplata bila 7. marta.\nRadnici preduzeća “Nova Romanija” održali su juče jednočasovni štrajk upozorenja zbog neisplaćenih osam plata, regresa, toplog obroka, doprinosa i naknade za prevoz.\nIsplata jedne plate za 85 zaposlenih u ovom preduzeću iznosi 50.000 KM bez doprinosa, a sa doprinosima 90.000 KM.\nPrethodni članakLiga rekreativaca: Marš moćnog Džabulanija, Majnexa i Kafe Pavla\nNaredni članakRegresirano gorivo za proljećne radove


Ministar Edin Ramić obišao lokalitet grobnice u Snagovu\nFederalni ministar raseljenih osoba i izbjeglica Edin Ramić danas je, sa savjetnicima, obišao lokalitet masovne grobnice na Snagovu kod Zvornika.\n- Došli smo da odamo poštovanje ubijenima i njihovim porodicama. Ovo je, ujedno, i poziv nadležnima da proces ekshumacije ubrzaju i da, naravno, krivci za ovaj zločin budu pronađeni - rekao je ministar Ramić.\nSkeletni ostaci, a riječ je najvjerovatnije o civilima bošnjačke nacionalnosti, pronađeni su prilikom izgradnje hajr česme na lokalitetu poznatijem kao “Borovi” na području Snagova. Na samoj površini je nađeno nekoliko lobanja, ali i lične stvari, tako da će proces identifikacije sasvim sigurno ići brže.\nIako bi lokalitet masovne grobnice trebalo da osiguravaju pripadnici MUP-a RS-a, na lokalitetu ih za vrijeme boravka ministra Ramića nije bilo.


Sta je poenta amandmana koji bi da "menja klimu" u EU? - Naslovi Online\nSta je poenta amandmana koji bi da "menja klimu" u EU?\n12.10.2018 09:02 b92.net\nU Spoljnopolitickom odboru Evropskog parlamenta su usvojeni nacrti rezolucija o napretku partnera sa Zapadnog Balkana u evropskim reformama.\nInformacija da je u Izvestaj o napretku Srbije za Evropski parlament uvrsten amandman u kojem se pominje razgranicenje izmedju Kosova i Srbije u javnosti je docekana uz razlicita tumacenja, a u toj evropskoj instituciji za Tanjug isticu da taj amandman ne daje direktno misljenje o ideji moguce korekcije granica kao resenju u dijalogu Beograda i Pristine, ali ni ne iskljucuje bilo koje resenje koje ispunjava jasno postavljene uslove.\nUsvajanjem amandmana koji se odnosi na dijalog Beograda i Pristine, a u cilju postizanja dogovora o sveobuhvatnoj normalizaciji odnosa, evropski parlamentarci su ”primili k'' znanju” diskusiju koja se vodi o mogucoj korekciji granica i jasno naznacili uslove neophodne da bi bilo koje resenje bilo prihvatljivo, objasnjavaju za Tanjug u Briselu.\n”Ono sto smo zajedno rekli jeste da uzimamo na znanje diskusije i da uzimamo na znanje debatu, ali smo vrlo jasni da resenje mora da bude medjusobno dogovoreno izmedju dve strane, da doprinosi regionalnoj stabilnosti i da mora da bude u skladu sa medjunarodnim pravom”, porucio je izvestilac za Srbiju Dejvid Mekalister.\nIzvori iz Evropskog parlamenta za Tanjug kazu da je konkretni amandman nastao kao predmet kompromisa i da u njemu kao takvom ”svaka rec ima svoju vaznost.”\nU konkretnom slucaju, isticu, to znaci da Spoljnopoliticki odbor, a kasnije i ceo Evropski parlament ako bude potvrdio Izvestaj krajem novembra, samo ”uzima na znanje” trenutnu debatu i izjave povodom moguce korekcije granica, ukljucujuci i razmenu teritorija, a u nastavku navodi uslove neophodne za prihvatnje ”bilo kog dogovora” u dijalogu Beograda i Pristine.\nCinjenica je i da u Evropskom parlamentu pojedini poslanici ili cak politicke grupacije mogu imati drugacije misljenje od onoga koje je usvojeno u Odboru za spoljnu politiku ili celom Parlamentu.\nTako je predstavnica Socijaldemokrata Tanja Fajon tokom debate o podnetim amandmanima na nacrt izvestaja o Srbiji upozorila na mogucu destabilzaciju regiona u slucaju pomeranja granica, kao dela dogovora Beograda i Pristine.\n”Znam da je to osetljivo pitanje i da je cilj bio da imamo isti tekst za obe strane u procesu. Iz iskustva Slovenije mogu da kazem da bi svako pomeranje u granicama destabilizovalo region i to je nesto sto moramo da izbegnemo”, porucila je Fajon.\nPredsednik parlamentarnog Odbora za saradnju sa Srbijom Eduard Kukan kaze da se i dalje vode intenzivni razgovori oko toga kakav dogovor izmedju Beograda i Pristine bi bio prihvatljiv.\n”Imajuci u vidu osetljivost i vaznost ovog pitanja, moramo imati oprezan pristup”, naglasava Kukan.\nU Evropskom parlamentu trenutno rade na finalnoj verziji teksta izvestaja o Srbiji koji ce ukljuciti sve usvojene amandmane i koji ce se naci na debati i glasanju parlamentarnog zasedanja Evropskog parlamenta 28 i 29 novembra.\nTekst bi trebalo da se i zvanicno objavi sledece nedelje, posto prodje kroz zakonske i lingvisticke provere, sazanje Tanjug u Briselu.


Šta posle belih listića - Nebojša Milenković - Peščanik\nŠta posle belih listića\nPoruka koja se ovim činom šalje prilično je jednostavna, u datom slučaju rekao bih i jednosmerna. U najkraćem, ta poruka svodi se na sledeće: beli listići izraz su nezadovoljstva aktuelnom političkom oligarhijom i ne treba ih čitati drugačije nego kao jedini preostali način iskazivanja građanskog protesta nevidljivih građana Srbije. Onih građana koji sebe i vlastite životne/ekonomske/kulturološke/vrednosne principe i ideale nisu prepoznali ni kod jedne od aktuelnih političkih stranaka i(li) ponuđenih predsedničkih kandidata. Ljudi, čijim se životima ne bave partije i njihovi lideri koji su zaboravili čemu (i kome) izbori uopšte služe – precrtanim/dopisanim glasanjem vidljivom čine činjenicu da aktuelna politička oligarhija ne zastupa više nikog i ništa osim same sebe, odnosno vlastite, sasvim sebične feudalne (partijske) interese.\nOno što, međutim, gotovo sve partije (ili makar one koje pretenduju na to da ih doživljavamo kao demokratske) na volšeban način ujedinjuje jeste otvorena frustracija belim glasanjem (počev od konstatacija kako je ideja belih listića jedna od najmorbidnijih ideja koje su se ikada pojavile na političkoj sceni, preko optužbi da se belim glasanjem podriva stabilnost demokratskih institucija). Umesto upitanosti šta je to što ne mali broj građana čini nezadovoljnim aktuelnom kvazidemokratskom političkom ponudom – protagonisti belog (poništenog/dopisanog/precrtanog) glasanja i između dva izborna kruga proglašavaju se: nemoralnim, neodgovornim, frustriranim i (politički) nezrelim… Navedeno, naravno, predstavlja najbolji dokaz u kojoj meri su beli listići postigli svoj željeni/pretpostavljeni cilj.\nIzbor za belog predsednika Srbije\nNa isti način na koji to nisu uspele njihove partije (koje, uostalom, u ukupnom zbiru podržava po 10% od ukupnog broja stanovnika Srbije), građane u suprotno nisu uspela da ubede ni dva preostala predsednička kandidata. Ako smo dobro shvatili: glavni izborni adut Tomislava Nikolića jeste taj da, ukoliko pobedi na izborima, više neće biti predsednik svoje partije. S druge strane, njegov protivkandidat Boris Tadić kao vlastitu prednost ističe to što se ne zove Tomislav Nikolić. Gospodo predsednici, ukoliko je to jedino što imate da nam ponudite onda i jedini odgovor koji na takvu ponudu možete da očekujete jeste: ne pristajemo na vaša dva ništa! Umesto opredeljivanja ne temu koji od vas dvojice u ovom trenutku predstavlja manje zlo, dopustićete da i ovaj put potvrdimo naše opredeljenje da, uprkos (političkoj) stvarnosti koju živimo, još uvek verujemo i želimo dobro.\nBeli listići ponovo će biti izraz našeg građanskog opredeljenja da verujemo u to kako smisao politike jeste nešto drugo od onog o čemu, navodno, u nedelju treba da se izjašnjavamo. Uostalom, dosadašnje iskustvo glasanja za manje zlo poučilo nas je jednostavnoj jednačini koja u svom krajnjem ishodu glasi: manje zlo nije niti ikada može postati veće dobro. Kakav god bio ishod izbora jedina stvar koja je, srećom, sigurna jeste ta da ćete za pet godina (ili ranije?) obojica biti samo bivši kandidati za predsednika Srbije.\nŠta posle belih listića?


Foto: Nedžad Uglješa | Vučić: Da ne živimo za to da opanjkavamo jedni druge\nNataša Martić 02.03.2021 11:29\nSARAJEVO - Mi u Srbiji ne možemo da budemo srećni ako nisu srećni ljudi u Sarajevu, Banjaluci, Mostaru, Tuzli i drugim gradovima, rekao je Aleksandar Vučić, predsjednik Srbije, nakon donacije vakcina FBiH.\nOn je rekao da nije samo pitanje vakcina, već povjerenja i da "ne živimo za to da opanjkavamo jedni druge kod svjetskih i evropskih zvaničnika".\n"Živimo jedni pored drugih i nemamo nikog važnijeg. Da probamo da govorimo što više jednim glasom, jer smo mnogo jači kada govorimo jednim glasom prema Briselu i svetu", poručio je Vučić.\nVučić je u vezi s vakcinama naveo da su obezbijedili 10.000 AstraZeneka vakcina za FBiH i da će iz evropskih programa dobijati tu vakcinu kao najčešću.\nRekao je da mogi imaju primjedbe na AstraZeneku, ali je poručio da mogu da zatraže koju god vakcinu žele i Srbija će je dostaviti.


OmyaWeb Održivi razvoj\nOdrživi razvoj predstavlja ključ uspeha na putu ka ostvarivanju naših ciljeva.\n"U cilju zadovoljenja potreba kako sadašnjih tako i budućih generacija, koristimo znanja i iskustva naših zaposlenih da bismo obezbedili proizvode i usluge dodatne vrednosti i boljeg učinka" (Osnovni cilj kompanije Omya)\nZadovoljstvo nam je da Vam predstavimo pregled strategije održivog razvoja kompanije Omya. U vremenima kada ceo svet traga za načinima na koje možemo da zajedno stvorimo održivu budućnost, mi smo uložili veliki sopstveni trud da izgradimo održivu delatnost.\nNaša partnerska saradnja sa The Natural Step-om (Prirodni korak), nevladinom organizacijom koja je specijalizovana za održivi razvoj, započela je 2008. godine. Rezultat te saradnje bila je naša inspirativna vizija o pet korporativnih stubova održivosti. Nova korporativna strategija održivosti izrodila je mnogo novih ideja kao što je prikazano u raznim studijama slučaja.\nU potpunosti smo posvećeni da se struktura upravljanja strategijom, koja obuhvata načela održivosti, ostvari na svim nivoima kompanije. Verujemo da pružamo povoljno tle za inovativne ideje i razvoj koje za krajnji cilj imaju još veće zadovoljstvo kupaca i interesnih grupa. Bruntland-komisija Ujedinjenih Nacija je 1987. godine definisala održivi razvoj kao "oblik napretka koji zadovoljava današnje potrebe, a pri tom ne ugrožava mogućnost budućih generacija da zadovolje svoje".\nOdrživa delatnost se ne stvara preko noći - to je putovanje, stalna posvećenost koja se pretvara u koherentne strategije i dosledne praktične aktivnosti kao što su integrisani upravljački sistemi. Vođeni svojom vizijom i snažnom korporativnom kulturom koja se zasniva na vrednostima, prihvatamo da budemo partner u stvaranju održive budućnosti.\nStručno vođene kompanije su zamenile pristup koji se zasniva na reaktivnom usklađivanju postupcima koji su vođeni proaktivnom vizijom, u skladu sa dugoročnim ciljevima kompanije.\nKvalitet, bezbednost i korporativna odgovornost su načela na kojima je zasnovana delatnost kompanije Omya. Mi smatramo da održivi razvoj podrazumeva:\nPotrebe, prava i značaj naših kupaca\nStalno poboljšavanje naših proizvoda i usluga\nUsaglašenost sa važećim zakonima, pravilima i propisima, kao i neprekidni napori koje ulažemo kako bismo uticaj na životnu sredinu sveli na minimum\nPogonima kompanije Omya se mora upravljati na bezbedan način vodeći računa o zajednici u kojoj se posao obavlja\nDužnost nam je da budemo dobri građani koji poštuju svoje sugrađane i životnu sredinu\nMoramo se rukovoditi moralnim načelima


Umesto rigoroznih štednji podsticanje privrednog rasta | Vestinet.rs\nPOČETNA SVET Umesto rigoroznih štednji podsticanje privrednog rasta\tUmesto rigoroznih štednji podsticanje privrednog rasta 7. maj 2012. 12:52 · Nema komentara Novi francuski predsednik Fransoa Oland razgovaraće sa stranim liderima uz stav da podsticanje privrednog rasta treba da zameni godine rigorozne štednje.\nOland zvanično preuzima dužnost 15. maja, ali će već danas obaviti prve razgovore sa evropskim partnerima predstavljajući svoje ideje.\n„Evropa nas posmatra, štednja više nije jedina opcija. Kada su rezultati saopšteni, verujem da je to širom Evrope izazvalo olakšanje, rodilo nadu da rigorozne mere ne moraju više biti neminovna sudbina“, poručio je Oland.\nOland je kazao da je prvu zvaničnu posetu inostranstvu rezervisao za nemačku kancelarku Angelu Merkel, dok ga je Barak Obama pozvao u Belu\nkuću na bilateralni susret uoči samita Grupe 8 i NATO koji bi trebalo da se održi za dve sednice u SAD.\nŠpanski premijer Marijano Rahoj i Oland najavili su da će danas imati telefonski razgovor. Novi šef francuske države iz redova socijalista trebalo bi takođe već od danas da počne konsultacije oko formiranja buduće vlade.\nOsim o preispitivanju evropskog budžetskog pakta, Oland se tokom predsedničke kampanje zalagao i za veće poreze za bogate, kao i za borbu protiv nezaposlenosti otvaranjem novih radnih mesta za mlade.\nOland je u nedeljnim izborima savladao Nikolu Sarkozija sa osvojenih 52 odsto glasova.\nDa li je “Merkoland“ novi, evropski “par snova“, pitanje je koje se postavlja odmah “dan posle“, uz jasan odgovor mnogih poznavaoca nemačko-francuskih odnosa da međusobne blokade nisu ni u čijem interesu i da se Francuzi nisu odlučili protiv Nemačke, već za Francusku.\nNemačka strana, istovremeno, naglašava povezanost u Evropi i nemačko-franucske odnose, kao motor razvoja Evropske unije (EU), ali i ne zaboravlja da kurs štednje, koji Berlin zastupa u vremenu krize – nema alternativu\nKako će dalje biti na relaciji Berlin-Pariz, moglo bi se već naslutiti iz toga što je Merkelova, za koju se kaže da je političar koji se preciznošću naučnika i pomoću sopstvenog mozga uvek dočepa cilja, već razgovarala sa novizabranim francuskim šefom države Fransoa Olandom i uputila mu poziv da što pre dodje u nemačku prestonicu.\nIako je do poslednjeg momenta podržavala potučenog bivšeg šefa države Nikolu Sarkozija, izbor njegovog protivnika Olanda, iz ugla Merkelove, i nije baš neka lepa pojava, ali je podnošljiva-kažu analitičari.\nNemačka daje Evropi ton, Francuska se bori protiv privrednog kraha i želi predsednika koji će je dostojno i snažno predstavljati i – sa Merkelovom pričati ravnopravno- kratko i jasno kažu nemački analitičari, koji “priznaju“ da će Oland, naravno, za nju biti težak pregovarač, ali i “upozoravaju“ da će i on videti, kako tek ona zna da bude teška.\nOn želi konjunkturne programe, ona budžetsku disciplinu – ali ako “Merkoland“ bude pametan tim, onda će njih dvoje da se slože o zajedničkom putu, na kome će moći kod “domaće publike“ da sačuvaju “obraz“, jer obostrana blokada nije ni u čijem interesu – smatraju nemački analitičari.\nI, kada sve izgleda da će “Merkoland“ postati novi, evropski “par snova“, za Merkelovu se pojavljuje problem na “domaćem“ terenu i to u vidu njenih najbližih-koalicionih partnera liberala šefa diplomatije Gvida Vestevela i vicekancelara Filipa Reslera.\nVećina Nemaca smatra da ona drži stvari pod kontrolom i to što je ona takva, pomaže njenoj Hrišćansko-demokratskoj uniji i njoj daje nadu da će 2013. godine ponovo biti izabrana za kancelara.\nNajveći rizik za Merkelovu su liberali, koji bi, ako se odluče u pravcu koalicije sa socijaldemokratama i partijom Zeleni, pomerili statiku moći.\nZa liberale, kojima je od juče, na izborima u Šlezvig-Holštajnu, kada su prekinuli seriju poraza i osvojili više od osam odsto glasova i koje sledeće nedelje, na izborima u Severnoj Rajni Vestfaliji, izgleda, očekuje još jedan mogući uspeh bi bilo smisleno da se kroz koaliciju sa socijaldemokratama i zelenim, kako se kaže, oslobode dugogodišnjeg “zatočeništva“ od demohrišćana.\nIako do saveznih izbora ima još dugo i iako se o mogućem “pretrčavanju“ liberala na stranu socijaldemokrata i zelenih potpuno neobavezno govori, moglo bi to Merkelovu alarmirati. Liberali bi, mogli iz ugla demohrišćana, da izgledaju ne kao neko s kim će se dobiti vladina većina, već kao neko s kim će većina biti sprečena.\nMerkel, naravno, sledeće godine može da teži i takozvanoj “jamajka koaliciji“ sa liberalima i zelenim, ali je pitanje kako bi njeni konzervativci i zeleni funkcionisali\nPROČITAJTE JOŠ:Pretnje Rusiji mrtvo slovo na papiru, EU neće podržati SAD\nKoji su narodi najveći švaleri u Evropi\nKijev: Dogovoreno primirje i početak pregovora\nEvropski internet uvod u novu eru preraspodele globalne moći\nRusija: SAD namerno dezinformiše međunarodnu zajednicu o Siriji\nTags:francuski predsednik · Fransoa Oland · podsticanje privrednog rasta · rigorozne štednje · strani lideri\tŽIVOT9 saveta za duži vek namirnica\nNAJNOVIJE\tAsad: Rusija je prekinula hegemoniju Amerike\nKremlj: Krim će dobiti status ruske republike!


Mobilni telefoni, 21.06.2017, 00:00 AM\nOpet je pronađen malver u Googleovoj Play prodavnici, i to u nekoliko stotina aplikacija.\nStručnjaci kompanije Trend Micro upozorili su da je više od 800 aplikacija objavljenih u Googleovoj prodavnici aplikacija Play inficirano malverom Xavier koji je otkriven pre skoro dve godine. Od tada je malver značajno evoluirao i postao mnogo opasniji.\nXavier je pronađen u veoma popularnoj vrsti aplikacija, kao što su foto editori i wallpaperi. Iz kompanije Trend Micro kažu da ove aplikacije imaju milione preuzimanja.\nTo znači da su možda milioni uređaja već inficirani malverom, i da korisnici inficiranih uređaja o tome verovatno ne znaju ništa, jer je malver evoluirao u toj meri da je sada u stanju da se sakrije od antivirusa.\nPrva verzija malvera otkrivena pre dve godine je uglavnom prikazivala reklame i tako povećavala prihode autora, dok nova verzija može da komunicira sa udaljenim serverom i da preuzima dodatni payload na inficirane uređaje.\nPored toga, Xavier može da krade podatke sa inficiranog uređaja i da prikuplja informacije kao što su email adrese, informacije o SIM karticama, fajlove aplikacija i poruke.\nNova verzija malvera uglavnom cilja korisnike u Aziji. Najveći broj inficiranih uređaja je u Vijetnamu i Indoneziji, ali preuzimanja inficiranih aplikacija bilo je i u SAD i u Evropi, iako je njihov broj značajno manji.\nU ovom trenutku, antivirusi su uglavnom ažurirani tako da detektuju i blokiraju Xavier, ali korisnicima se svakako savetuje da ne preuzimaju aplikacije koje ne potiču iz legitimnih izvora, čak i ako su objavljene u Play prodavnici. Google će verovatno vrlo brzo ukloniti sve inficirane aplikacije, ali samo je pitanje vremena kada ćete sličnu vest, o malveru u aplikacijama u Play prodavnici, čitati na ovom ili nekom drugom sajtu.


Bratimljenje sa Polockom | M novine Sremski informativni portal\nM novine Sremski informativni portal > Ekonomija > Bratimljenje sa Polockom\nGradonačelnik Sremske Mitrovice Vladimir Sanader boravio je prošle nedelje, 26. i 27. januara u dvodnevnoj poseti Belorusiji, u delegaciji Vlade Srbije, koju je predvodio premijer Aleksandar Vučić. Sa predsednikom vlade u delegaciji su pored Sanadera, bili i ministar odbrane Zoran Đorđević i ministar privrede Goran Knežević, kao i gradonačelnici Smedereva Jasna Avramović i Valjeva Slobodan Gvozdenović.\nMitrovački gradonačelnik je 26. januara u Minsku potpisao Sporazum o saradnji sa gradom Polockom iz Belorusije, a potpisivanju više međudržavnih sporazuma prisustvovali su predsednik Vlade Republike Srbije Aleksandar Vučić i predsednik Vlade Republike Belorusije Andrej Kobjakov.\nPredsednik Vlade Srbije je istakao važnost bratimljenja gradova i opština Srbije i Belorusije, naglasivši da se time uspostavljaju bliži odnosi između ljudi koji će otkrivati načine nove saradnje u budućnosti.\nPremijer Vučić je rekao da dve zemlje imaju potencijala za povećanje robne razmene, koja bi po planu do 2019. godine trebalo da iznosi 500 miliona dolara, i naglasio da je Srbija u svim oblastima otvorena za saradnju sa Belorusijom, naročito u oblasti građevinarstva, zdravstva, automobilske i namenske industrije. Vučić je naglasio da je neophodno nastaviti učestale razgovore na najvišem nivou, i uputio poziv beloruskom kolegi da poseti Srbiju.\nPremijer Kobjakov je rekao da je Srbija ključni ekonomski faktor Belorusije na Balkanu. On je istakao da je Belorusija usmerena na dugoročnu saradnju sa Srbijom, i pozdravio odluku o potpisivanju Mape puta za saradnju dveju zemalja, koja će omogućiti stvaranje najboljih uslova za ekonomsku saradnju. On je ukazao na važnost osnivanja zajedničkih preduzeća u oblasti građevinarstva, namenske i automobilske industrije, i pozdravio rad devet srpskih kompanija koje uspešno posluju u Belorusiji, kao i saradnju privrednih komora dveju zemalja.\nPlanom aktivnosti za unapređenje saradnje između Srbije i Belorusije za period 2017–2018. godine, koji je potpisan u Minsku, predviđena je trgovinsko – ekonomska saradnja, saradnja u oblasti industrije, nauke i tehnike, poljoprivrede, korišćenja prirodnih resursa, petrohemije, zdravstva, sporta i turizma, visokog obrazovanja, saradnja između regiona, saradnja u drugim oblastima, kao i saradnja na komercijalnoj osnovi.


Kukuruz će biti oko 16,50 din/kg\nAktuelno / Štampa / Kukuruz će biti oko 16,50 din/kg\nNOVI SAD – Direktor Produktne berze u Novom Sadu Žarko Galetin izjavio je da je realno očekivati da će se cena kukuruza novog roda u jeku berbe i periodu najveće ponude zaustaviti na oko 16,50 dinara po kilogramu, bez poreza na dodatu vrednost (PDV).\n„Cena kukuruza ovogodišnjeg roda se još nije ‘namestila’, još se traži… s obzirom na to da berba još nije u punom jeku… međutim, cena pada“, kazao je Galetin, dodajući da je cena te žitarice na Produktnoj berzi prošle sedmice varirala od 16,50 dinara po kilogramu (din/kg) do 17,40 din/kg.\nGaletin je objasnio da će kako berba bude odmicala, a ponuda bude veća, cena kukuruza gravitirati ka nižoj vrednosti nego što je to bio slučaj u prethodnom periodu, kada je u jednom momentu zabeležena čak i cena od 24 din/kg.\nOn je napomenuo da je iznos od 16,50 din/kg orijentaciona cena, i to za kukuruz novog roda, u JUS kvalitetu.\nGaletin je ukazao da još jedna okolnost koja će uticati na to da se cena kukuruza zaustavi na relativno niskom nivou, jeste činjenica da je vodostaj Dunava izuzetno nizak, zbog čega je izvoz kukuruza iz Srbije trenutno praktično potpuno stao.\n„Kada izvoz ozbiljnije krene, verujem da će i cena kukuruza, u drugoj polovini oktobra početi da raste“, naveo je Galetin, dodajući da se radi samo o prognozi, ali da je „vrlo verovatno da je to moguć scenario“.\n„Cene kukuruza na međunarodnim tržištima su sasvim solidne i veće nego kod nas, generalno u narednoj ekonomskoj 2011/2102 ta žitarica će imati sasvim dobru tržišnu poziciju i dobre perspektive da cena bude bolja od startne“, naglasio je Galetin, ukazujući da u prilog višoj ceni kukuruza idu i narušeni svetski bilansi te žitarice.\n„Četvrtu godinu zaredom kukuruz će manje roditi od očekivane potražnje, što dovodi do konstantnog smanjenja zaliha, pogotovo operativnih“, rekao je Galetin, ističući da prema procenama nekih svetskih analitičara, postoji mogućnost da bude zabeležen i „istorijski minimum zaliha u odnosu na ukupnu potrošnju“.\nGaletin je rekao da uticaj na smanjenu tražnju za kukuruzom može imati i „nadolazeća svetska kriza“, ali da će, ukoliko on ne bude veliki, po svim sadašnjim ekonomskim pokazateljima, kukuruz početkom sledeće godine imati dobru i solidnu cenu.\nGovoreći o situaciji na tržištu soje, Galetin je naveo da je njena cena prošle sedmice na Produktnoj berzi iznosila 36,5 din/kg, bez PDV-a, ukazujući da se beleži rast cene te kulture, kako kod nas, tako i u svetu.\nOn je napomenuo da soja, čija je žetva u Srbiji pri kraju, ove godine „podbacila“ i „možda je najveća žrtva suše“.\nSuncokret, kojim se posle dvogodišnje pauze ponovo trgovalo na novosadskoj Produktnoj berzi, prodavan je po ceni od 34 dinara, napomenuo je Galetin.


Briselski sporazum je akt najveće nacionalne izdaje u modernoj istoriji srpskog naroda – DSS rizikuje da zbog lokalnih koalicija sa SNS nestane sa političke scene | Politički život\nPočetna strana > Rubrike > Politički život > Briselski sporazum je akt najveće nacionalne izdaje u modernoj istoriji srpskog naroda – DSS rizikuje da zbog lokalnih koalicija sa SNS nestane sa političke scene\nEkskluzivni intervju dr Marka Jakšića, dugogodišnjeg narodnog poslanika u skupštini Srbije iz Kosovske Mitrovice i borca za suverenitet Srbije i opstanak srpskog naroda na Kosovu i Metohiji.\nRazgovarao: Nikola Tanasić\nNSPM: Sve vesti koje sa Kosmeta dolaze do srpskih medija brižljivo se filtriraju, tako da slika koju prosečno informisani građanin Srbije dobija ispada prilično ambivalentna - kosovski Srbi istovremeno dočekuju predstavnike vlasti iz Beograda uz pompu i paradu, bezmalo kao komunističke velikodostojnike iz vremena SFRJ, demonstrira se „narodno jedinstvo sa politikom Vlade“, da bi sa druge strane dobijali sve češće slike napada na Srbe, etničkih provokacija, bahatih istupa prištinskih činovnika. Mediji istovremeno predstavljaju Briselski sporazum kao „spasonosno rešenje“ za Srbe na Kosovu, da bi odmah zatim pokazivali kako Priština ne sprovodi doslovno ništa od obaveza koje je na sebe preuzela. Kakav je Vaš stav prema ovim procesima i, uopšte, po pitanju politike Beograda prema Kosovu i Metohiji?\nAleksandar Vučić je Kosovo i Metohiju udaljio od Srbije koracima od sedam milja, i ono što je on potpisao teško u budućnosti može da se vrati\nM.J: Briselski sporazum je akt najveće nacionalne izdaje u modernoj istoriji srpskog naroda i njegovim potpisivanjem vlast Aleksandra Vučića odrekla se Kosova i Metohije u svakom smislu. Ukinula je institucije države Srbije koje na ovom prostoru postoje još od 1912. godine. To se pre svega ogleda u sudstvu i policiji koje su već pod jurisdikcijom Prištine, a do 2018. godine prema sporazumu i zdravstvo i prosveta će osvanuti pod kišobranom Prištine. Aleksandar Vučić je Kosovo i Metohiju udaljio od Srbije koracima od sedam milja, i ono što je on potpisao teško u budućnosti može da se vrati, izuzev vojnim putem. Između Kosova i Metohije i centralne Srbije kroz navodno „integrisano upravljanje prelazima“ predsednik Vlade je uspostavio klasičnu državnu granicu sa svim elementima carinskih dažbina. Kada je u pitanju sloboda kretanja, ona postoji samo za Albance koji sa dokumentima separatističke tvorevine iz Prištine (lične karte, saobraćajne, vozačke dozvole itd.) mogu slobodno da se kreću u ostatku Srbije, dok sa druge strane Srbi koji žive u južnoj srpskoj pokrajini, izuzev severa Kosova, sa dokumentima sopstvene države nemaju slobodu kretanja, jer bivaju novčano i zakonski sankcionisani od strane separatističkih vlasti. Beograd se složio da samoproglašenoj republici „Kosova“ da poseban telefonski broj, čime još dublje zaokružuje državnost ove separatističke tvorevine.\nAktuelni režim se takođe ne protivi ulasku Kosova u međunarodne institucije i organizacije. Prisustvo Kosova na Olimpijskim igrama, kao i u svim drugim sportovima, nije moglo da se ostvari bez podrške srpskog premijera. Srbi na Kosovu i Metohiji tačno znaju da je ovo što radi vlast u Beogradu nacionalna izdaja, stoga se diktatorski režim u Beogradu trudi da masovnim okupljanjem Srba zamagli izdajnički Briselski sporazum, obmanjujući javnost i građane Srbije da je to, kako vi kažete, „spasnonosno rešenje“ za Srbe na Kosovu i Metohiji. Razlog za ovakvu izdaju jeste, u stvari, dogovor Aleksandra Vučića i Tomislava Nikolića sa Zapadom, gde se oni, u zamenu za dolazak na vlast, odriču južne srpske pokrajine. Nekada je predsednik Vlade Srbije, kao generalni sekretar Srpske radikalne stranke, bio urednik časopisa Velika Srbija. Međutim, odvajanjem Kosova trasira se put stvaranju „Velike Albanije“. Izgleda da premijeru nije važno da li je Srbija ili Albanija, važno je da je Velika. U svakom slučaju, o učinku ove vlasti najbolji sud daće istorija.\nBeograd se složio da samoproglašenoj republici „Kosova“ da poseban telefonski broj, i ne protivi se ulasku Kosova u međunarodne institucije i organizacije.\nNSPM: Srpske vlasti su prekršile Ustav likvidirajući lokalne organe izvršne i sudske vlasti na Kosmetu. Istovremeno, kao „smokvin list“ formirani su tzv. „privremeni organi uprave“, pod direktnom kontrolom Vlade, koji su nelegalni i po zakonima samoproglašene „kosovske republike“, i po zakonima Srbije. U kojoj meri su Srbi integrisani u administrativni sistem Prištine, i kakva su njihova očekivanja od Srbije po tom pitanju?\nM.J: Predajom sudstva i policije vlast je na najgrublji način prekršila Ustav Republike Srbije. Da bi to ostvarili, donosili su antizakonske uredbe koje su u direktnoj suprotnosti sa važećim Ustavom. Prosto je neverovatno da sadašnji predsednik Vlade, koji se hvali da je bio najbolji student Pravnog fakulteta u Beogradu, na tako vulgaran način ruši Ustav na koji je položio zakletvu. Srpskim opštinama na Kosovu i Metohiji čiji su predstavnici birani po zakonu Republike Srbije vlast uvodi nezakonske privremene mere i već treću godinu ne raspisuje lokalne izbore, što je opet suprotno zakonu o lokalnoj samoupravi i Ustavu Republike Srbije. Da bi Albancima podario još jednu državu, srpski premijer je zgazio sopstveni Ustav i na delu teritorije Srbije prihvatio ustav separatisitčke paradržavne tvorevine zvane „republika Kosovo“ izvodeći Srbe na antidržavne izbore. Iz tog razloga, i ako ne žele, Srbi na Kosovu i Metohiji pod pritiskom Beograda odriču se sopstven države i postaju podanici vlade u Prištini, paradržavne tvorevine stvorene na egzodusu i satiranju srpskog naroda na Kosovu i Methiji.\nNSPM: Opozicija u Prištini agresivnim i nasilnim akcijama praktično je blokirala proces formiranja tzv. „Zajednice srpskih opština“, iako ta struktura Srbima u praksi ne donosi skoro nikakve opipljive nadležnosti u okvirima sistema Prištine. Sada se istim sredstvima pokušava blokirati sporazum o „međudržavnoj granici“ između Kosova i Crne Gore. Istovremeno, u Beogradu ovaj proces prate sa ravnodušnošću, i pomalo sa zluradošću nad nevoljama koje Priština ima pred Briselom i Vašingtonom. Kako je moguće da je pitanje par hiljada hektara teritorije Kosmeta veći problem za kosovske Albance, nego uspostavljanje „međudržavne granice Kosova“, između ostalog i na administrativnoj liniji KiM, za građane Srbije? Kako objašnjavate taj fenomen?\nM.J: Tačno je da opozicija u Prištini kritikuje stvaranje tzv. „Zajednice srpskih opština“, ali zadatak opozicije nije da hvali poteze vlasti nego da ih osporava. Zajednica srpskih opština je još jedna podvala režima Aleksandra Vučića, jer je to institucija koja se stvara u okviru ustava samoproglašene„republike Kosovo“ i nema ama baš nikakva ovlašćenja. U suštini, ona više liči na nevladinu organizaciju nego na formaciju koja treba da nadoknadi, ukinute od strane Beograda, državne institucije Republike Srbije. Još je veća laž da ona liči na Republiku Srpsku, jer ona nema ni sudstvo, ni policiju, ni zdravstvo, ni prosvetu. Apsurdno je, ali Ribolovački savez Srbije ima mnogo veća ovlašćenja od Zajednice srpskih opština. Rezolucijom 1244 Savet bezbednosti OUN je priznao da je Kosovo i Metohija deo Republike Srbije, pa je neverovatno indolentno ponašanje i držanje Vlade Srbije u sporu oko razgraničenja između Crne Gore i Kosova, odnosno Podgorice i Prištine. Ovim ćutanjem Srbija pokazuje da se već odrekla južne srpske pokrajine, a direktor Kancelarije za KiM Marko Đurić tzv. „srpskim predstavnicima“ u skupštini Kosova u obliku „Srpske liste“, navodno „daje slobodu u odlučivanju“, zanemarujući nacionalne i državne interese.\nNeverovatno je indolentno ponašanje Vlade Srbije u sporu oko razgraničenja Crne Gore i Kosova. Ovim ćutanjem Srbija pokazuje da se već odrekla srpske pokrajine\nNSPM: Demokratska stranka Srbije je nakon dve godine ponovo ušla u Narodnu skupštinu, ali je još uvek daleko od snažne opozicione sile. Istovremeno, stranku i dalje potresaju unutrašnje trzavice, koje su kulminirale ostavkom Sande Rašković Ivić vezano za podršku dela stranke lokalnim koalicijama sa Srpskom naprednom strankom. Pokrajinski odbor DSS KiM takođe je istupio protiv tih koalicija. U čemu se SNS razlikuje od drugih stranaka i zašto je za Vas saradnja sa njima nezamisliva čak i po lokalnim pitanjima?\nM.J: Demokratska stranka Srbije se, zahvaljujući pre svega predsednici Sandi Rašković-Ivić, ponovo vratila u Skupštinu Srbije. Rezultat na izborima koalicije DSS-Dveri bio bi mnogo ubedljiviji da Vlada Aleksandra Vučića nije na tako drastičan način pokrala ove izbore. Ta krađa je upravo najveća bila na Kosovu i Metohiji, što je i dokazano, pa je čak i RIK priznao da je izborne krađe na Kosovu i Metohiji bilo. Uspešan izborni učinak koalicije DSS-Dveri bio je plod argumentovane kritike režima Aleksandra Vučića, od projekta „Beograd na vodi“, preko izdajničkog Briselskog sporazuma i smanjivanja plata i penzija, pa sve do rapidnog porasta korupcije i kriminala, zbog čega su od strane građana nagrađeni ulaskom u Parlament.\nOdgovor režima je bio žestoko satanizovanje predsednice stranke Sande Rašković-Ivić i Demokratske stranke Srbije. Zbog krađe izbora Demokratska stranka Srbije je sa opozicionim strankama demonstrirala u više navrata ulicama Beograda, a zajedno sa Srpskim pokretom Dveri podnela je zahtev Skupštini Srbije za formiranje Anketnog odbora koji bi se bavio krađom glasova na proteklim izborima. Demokratska stranka Srbije je, takođe, zajedno sa ostalim opozicionim strankama demonstrirala zbog nelegalnog rušenja objekata u beogradskoj Savamali od strane aktuelnog režima. Zato ulazak u koaliciju na jedan dosta čudan način u beogradskim opštinama Vračar i Voždovac govori da je DSS pogazila sve ono što je obećavala građanima Srbije, zbog čega je i predsednica, pre svega iz moralnih razloga, podnela ostavku. Prosto je neverovatno da DSS formira vlast, makar i na lokalu, sa onima koji su izdali Kosovo i Metohiju, sa onima koji su pokrali izbore, i koji na kabadahijski način, pod fantomkama, ruše i otimaju tuđu imovinu, a to je Srpska napredna stanka.\nProsto je neverovatno da DSS formira vlast, makar i na lokalu, sa onima koji su izdali Kosovo i Metohiju, sa onima koji su pokrali izbore, i koji na kabadahijski način, pod fantomkama, ruše i otimaju tuđu imovinu\nIz tog razloga članovi Pokrajinskog odbora Demokratske stranke Srbije su nezadovoljni jer koalicija sa izdajnicima, lopovima i kabadahijama samo ruši ugled Demokratske stranke Srbije. Demokratska stanka Srbije je najzaslužnija za odbranu severnog dela Kosova i Metohije i od strane režima Aleksandra Vučića funkcionerima ove stranke nuđeno je sve i svašta da prihvate Briselski sporazum, ali su ponude odbili jer su državni i nacionalni interesi važniji od ličnih. Opština Vračar je bila simbol otpora aktuelnom režimu jer elita SNS čini odbornički sastav ove opštine, počev od Marka Đurića do Nikole Selakovića.\nJoš je čudnije da se nekim visokim funkcinerima DSS od strane Aleksandra Vučića nude ministarske fotelje, dok se drugima, kao poslaniku sa Kosova, u organizaciji aktuelnog režima na kuću bacaju bombe i ispaljuju rafali\nJoš je čudnije da se nekim visokim funkcinerima DSS od strane Aleksandra Vučića nude ministarske fotelje, dok se drugima, kao poslaniku sa Kosova, u organizaciji aktuelnog režima na kuću bacaju bombe i ispaljuju rafali. Srbi na Kosovu i Metohiji pristaju da, kritikujući režim, budu i „idioti“, kako ih karakteriše glavni ideolog aktuelnog režima Željko Cvijanović, pa čak da budu i „ološ“, kako ih naziva Aleksandar Vučić, ali ne mogu da prihvate da budu u istom stroju sa onima koji im izdaju i prodaju pradedovska ognjišta. U političkom smislu u situaciji kada stranku očekuju predsednički izbori i izbori za Grad Beograd ulazak u kolicije sa SNS-om u opštinama Vračar i Voždovac, narodski rečeno, zvuči kao da Demokratska stranka Srbije „kolje vola za kilo mesa“. DSS dobija mrvice u okviru vlasti na lokalu, rizikujući da u budućnosti nestane sa političke scene Srbije. Ako neko iz vrha stranke misli da odbrana Kosova i Metohije nije više stranački prioritet, pošteno bi bilo da se to Srbima na Kosovu i Metohiji kaže da bi oni na osnovu tog stava mogli da se odrede.\nNSPM: Kako vidite budućnost DSS, i šta očekujete od predstojeće skupštine? Kako se odnosite prema rezultatima Sande Rašković Ivić za kormilom DSS? Koga vidite kao eventualne kandidate za liderstvo u stranci?\nM.J: Lično mislim da je učinak Sande Raškvić-Ivić na čelu Demokratske stanke Srbije jako uspešan, imajući u vidu da je stranku vratila u Parlament. Ona po meni nije trebalo da podnese ostavku, ali je to učinila kao moralna i principijelna osoba, jer nije mogla da podnese da joj se iza leđa i mimo njenog znanja, zbog ličnih interesa, prave koalicije na lokalu čime se ruši i njen,i ugled stranke. Bojim se da iza takvog mešetarenja stoji Srpska napredna stranka, čiji je cilj da Demokratsku stranku Srbije stavi pod svoj kišobran. Mislim da ona mora da se bori i dalje za one ciljeve koje je obećala građanima Srbije, i nikakvi mangupi u redovima stranke ne mogu da je spreče na tom putu.\nVoleo bih da se za predsednika stranke ponovo kandiduje Sanda Rašković-Ivić, zbog svoje doslednosti, principijelnosti i dosadašnjih rezultata.\nŠto se skupštine Demokratske stranke Srbije tiče, nadam se da će buduća skupština zadržatidosadašnji stav da je borba za Kosovo i Metohiju najvažniji zadatak stranke, i da se, bez obzira na prepreke, u odbrani Kosova i Metohije mora istrajati do kraja. Voleo bih da se za predsednika stranke ponovo kandiduje Sanda Rašković-Ivić, zbog svoje doslednosti, principijelnosti i dosadašnjih rezultata. Među nekim članovima Demokratske stanke Srbije čuje se mišljenje, da bi jedan od kandidata trebao da bude i docent doktor Miloš Jovanović, nekadašnji potpredsednik Demokratske stranke Srbije. Ja lično o njemu imam lepo mišljenje, jer ga dobro poznajem još iz vremena kada smo zajedno bili deo pregovaračkog tima Beograda. Miloš je mlad čovek, kvalitetan kadar i patriota, ali ne bi smeo tako lako da „izgori“. Imam utisak da mu oni koji ga predlažu, stavljaju vruć krompir u ruke, imajući u vidu ozbiljne unutrašnje probleme koje Demokratska stranka Srbije danas ima. Ako ga žele za predsednika stranke moraju da stvore zdrave odnose u stranci, sa povoljnom političkom klimom, a ne da se iza njega zaklanjaju.


Ko finansira „drugu Crnu Goru“ - Sputnjik Srbija\n18:22 14.01.2018 (osveženo 13:32 15.01.2018) Preuzmite kraći link\nU Crnoj Gori postoji fenomen sličan onom što se kolokvijalno definiše kao Druga Srbija, ali se ta „Druga Crna Gora“ u ideološkom smislu ne razlikuje mnogo od vlasti, a zadatak joj je prije svega da utiče na „preumljenje“ i pripremu javnog mnjenja za ono što se sprema u zapadnim centrima moći.\nU Srbiji je već odavno dobro poznat pojam „druga Srbija“, koji se najčešće odnosi na čitav niz nevladinih organizacija, intelektualaca i medija, koji imaju zadatak da propagiraju prozapadne liberalne vrijednosti i obično se finansiraju uz pomoć ambasada i fondova koji dolaze sa Zapada. U Crnoj Gori nije tajna da postoji veoma snažan civilni sektor koji takođe godinama uživa blagodeti podrške zapadnih fondova i ambasada, ali se ipak ne može u potpunosti tvrditi da on predstavlja pandan „drugoj Srbiji“, jer se u slučaju Crne Gore radi o dijelu društva koji se u ideološkom smislu ne razlikuje previše od aktuelnog režima.\nAnalitičar Igor Damjanović za Sputnjik kaže da se može „slobodno reći da u svakom društvu koje većinski odbija zapadne diktate postoji struktura slična tzv. ’drugoj Srbiji‘, pa je tako i u Crnoj Gori“, uz bitnu razliku da je ta struktura u Crnoj Gori „neuporedivo manje konfrontirana sa vlastima koje su Vašingtonu i Briselu jednako poslušne kao i masno plaćena crnogorska NVO elita“.\nDamjanović takođe podsjeća da u „finansiranje društveno-političkih projekata širom svijeta Vlada SAD i njihova finansijska elita godišnje investira nekoliko desetina milijardi dolara“, pri čemu od ukupne godišnje sume, kako kaže, „više miliona završi i u NVO sektoru malene Crne Gore“.\n„Prema nalazu američkog Centra za fondacije, za prvih devet godina crnogorske nezavisnosti, zaključno sa 2015. godinom, samo iz tri američka fonda — ’Čarls Stjuart Mot‘, NED i ’Rokfeler‘ — crnogorskom NVO sektoru donirano je 4,8 miliona dolara. Kada uzmemo u obzir da su se u tom periodu ovdašnje NVO finansirale iz nekoliko desetina fondova i drugih zapadnih izvora, nije teško pretpostaviti da se u crnogorski civilni sektor samo od ponovnog uspostavljanja nezavisnosti slilo nekoliko desetina miliona evra. Nameće se pitanje, kakav su benefit od tih silnih miliona osjetili građani Crne Gore“, objašnjava naš sagovornik.\nU tom smislu, Damjanović smatra da „ne treba biti previše pronicljiv da bi se razumjelo zašto američki krupni kapital, institucije EU i zapadne ambasade godišnje milione evra prebacuju u nevladin sektor“, dodajući, pritom, da se „iza parola o ljudskim pravima, zakonitosti i demokratizaciji društva, kao i o borbi protiv korupcije i diskriminacije ugroženih grupa“, u suštini krije „masno plaćena mreža agenata uticaja“.\n„Dva su karakteristična primjera koliko je crnogorskim sa Zapada finansiranim nevladinim organizacijama zaista stalo do vrijednosti za koje se navodno bore. Kada je prošle godine Crna Gora protivno volji većine građana nasilno uvučena u NATO, najistaknutije NVO su ili diskretno podržavale, ili ignorisale ovo narušavanje osnovnih postulata demokratije“, kaže naš sagovornik.\nKao drugi primjer Damjanović takođe navodi aktuelni sudski proces za pokušaj rušenja ustavnog poretka na dan parlamentarnih izbora u oktobru 2016. godine, pri čemu je odnos lokalnog NVO sektora, po mišljenju našeg sagovornika, „istovjetan kao i prilikom prošlogodišnje NATO agresije“, što, smatra on, „na najbolji način pokazuje da je djelovanje vodećih crnogorskih NVO kontrolisano voljom i interesima njihovih donatora“.\nNovinarka „Srpske TV“ Ljubica Gojković takođe za Sputnjik ocjenjuje da su se „odavno stekli uslovi“ da se i u slučaju Crne Gore može govoriti o sličnom fenomenu koji se kolokvijalno definiše kao „druga Srbija“, ali da „sakrivajući se iza liberalnog i građanskog“, ta „druga Crna Gora“, prije svega ima zadatak da „utiče na preumljenje u Crnoj Gori i pripremu javnog mnjenja za ono što se sprema u zapadnim centrima moći“.\nSagovornica Sputnjika dodaje da upravo „zapadne NVO u Crnoj Gori nerijetko pomažu proces slabljenja srpskog političkog bića“, dok sa druge strane, nastavlja ona, „otvoreno satanizuju medije i organizacije koje se zalažu za veze sa Rusijom“.\n„One učestvuju u stvaranju vještački nametnutog i kontrolisanog sistema koji ne odražava volju većine građana. Zato i takav NVO sektor, uz izuzetke kojih svakako ima, jeste kočničar neophodne demokratizacije društva“, tvrdi Gojkovićeva.\nNa pitanje odakle NVO sektor u Crnoj Gori crpi svoju neospornu moć i autoritet, Gojkovićeva objašnjava da je „u poslednjih desetak godina u Crnoj Gori izrasla čitava plejada uticajnih nevladinih organizacija koje se obično nalaze u orbiti medija i partija, odnosno — onoga što se u Crnoj Gori narodski rečeno zove: Druga familija“.\n„To je interesni konglomerat američke ambasade, medija, zapadnih adresa i ’građanskih‘ opozicionih partija koje sarađuju sa vlašću. Taj nevladin-medijsko-politički interesni blok se i formirao kako bi uticao na odvijanje političkih procesa koje se Crnoj Gori nameću kao državi ograničenog suvereniteta. Nikada te NVO neće kritikovati sluganski odnos Vlade prema zapadnim centrima moći, uvođenje sankcija Rusiji, sudsko-tužilački progon jedne opozicione grupacije, diskriminaciju srpskog naroda u Crnoj Gori, nasilno uvlačenje u NATO. Ali zato hoće, po narudžbi, svako miješanje Rusije u unutarnje procese u Crnoj Gori. Dok im, naravno, miješanje SAD u procese u Crnoj Gori ne smeta, jer se njihove aktivnosti u suštini poklapaju sa političkom strategijom američke ambasade za Crnu Goru“, kaže Gojkovićeva.\nUpravo zbog toga Gojkovićevu nije začudila činjenica da niko iz NVO sektora nije reagovao na nasilno uvlačenje Crne Gore u NATO, jer se, kako kaže, pojmovi „sloboda i demokratija“ u NVO sektoru „tumače selektivno, u zavisnosti od interesa finansijera koje zastupaju u Crnoj Gori“.\nSa duge strane, dodaje naša sagovornica, „sve uticajne NVO u Crnoj Gori zastupale su tezu da Crna Gora treba da uđe u NATO, a neke su predstavljale i punktove NATO propagande koja je u medijima dobijala ogroman prostor dok su protivnici bili gotovo potpuno isključeni“.\n„U anale političke propagande ući će tumačenje direktora CEDEM-a Miloša Bešića, koji je izjavio da su protivnici NATO-a u Crnoj Gori ’domaćice i neobrazovani profili‘ stanovništva. Crna Gora je potom anektirana od strane NATO-a bez prethodnog konsultovanja naroda i bez sprovedene javne rasprave o tom pitanju. I NVO su time ispunile svoj zadatak. Za taj posao bile su godinama nagrađivane sumama novca sa evropskih i američkih adresa. Zato se može ustvrditi da su NVO igrači agenti stranog interesa koji u Crnoj Gori nameću ’demokratiju po mjeri američke ambasade‘“, jasna je Gojkovićeva.


Press Online :: Književnost :: Jovan Zivlak dobitnik nagrade "Vasko Popa"\nJovan Zivlak dobitnik nagrade "Vasko Popa"\nJovan Zivlak je ovogodišnji dobitnik nagrade "Vasko Popa" za zbirku pesama “Pod oblacima” u izdanju Adrese, saopštio je danas član žirija Dragan Jovanović Danilov u Kuci knjige.\nBEOGRAD - Jovan Zivlak je ovogodišnji dobitnik nagrade "Vasko Popa" za zbirku pesama “Pod oblacima” u izdanju Adrese, saopštio je danas član žirija Dragan Jovanović Danilov u Kuci knjige.\nNa konkurs su prijavljene 62 zbirke pesama objavjene u 2014. a u najuži izbor su ušli Zlata Kocić (Belo pule), Ibrahim Hadžić (Duge senke kratkih pesama), Radivoj Šajtinac (Pseće suze) i Nenad Saponja (Posotji li dodir duse).\nJednoglasnu odluku doneo žiri koji je radio u sastavu: predsednik Milovan Vitezović, Dusko Novaković i Dragan Jovanović Danilov.\nU obrazloženju žirija navodi se da u poeziji Zivlaka nema revolucionarnih promena preko noći, nema kod ovog pesnika avanturističke radikalnosti niti leksičke raskoši i bogatstva, već pre poštovanje jedne usredsređene simboličke i jezičke ekonomije koja odlično poznaje moć reči.\nZivlakove pesme prožima iskrena, opsesivna metafizika, navodi se u obrazloženju žirija i dodaje da njegove pastoralne i putopisne pesme imponuju prodornom komunikacijskom tenzijom koja u sebi sagoreva svaku trivijalnost okamenjenih vrednosti jezika i duha.\nDanilov je napomenuo da je Zivlak danas naš najprevođeniji živi pesnik što ga takođe neraskidivo povezuje sa Popom, pesnikom sa kojim se srpska poezija visoko uznela u svetske visine.\nLaureatu će nagrada biti dodeljena u Skupštini Vršca, na rođendan Pope 29. juna tačno u podne.\nNagradu koja se dodeljuje 21. put od početka finansira Fondacija Hemofarma.


Pneumatika je tehnologija kojom se lako upravlja, a od sada je još jednostavnija, sveobuhvatnija i fleksibilnija – sa novim Festo Motion Terminalom VTEM. Motion aplikacije pomeraju pneumatiku u Industriju 4.0. Ove aplikacije upravljaju jednim komadom hardvera koji onda može zameniti 50 individualnih komponenti.\nPrvi put, funkcije ventila mogu da se kontrolišu i menjaju softverski – bez potrebe za promenom hardvera. To je potpuno nova, inteligentna tehnologija, koja kombinuje pneumatiku, elektroniku i softversko upravljanje, i kojom se može realizovati od osnovnih funkcija razvodnika, pa sve do zadataka sa složenijim profilom kretanja koji su do sada mogli da se izvedu samo uz pomoć servo-pneumatike ili elektroautomatike. Dijagnostička funkcija za praćenje stanja i smanjenje potrošnje energije može se takođe lako implementirati. Sve u svemu, visok nivo funkcijske integracije Festo Motion Terminala značajno smanjuje troškove procesa i njegovu kompleksnost u poređenju sa konvencionalnim rešenjima.\nSpreman za Industriju 4.0\nFesto Motion Terminal prilagođava pneumatiku Industriji 4.0 zahvaljujući integrisanim senzorima koji čine procese transparentnim, mogućnosti samooptimizacije ili samoadaptacije na spoljne uticaje, digitalnoj mapi u formi proizvodnog kluča ili OPC UA koji je opcioni interfejs ka Industriji 4.0.\nFesto Motion Terminal koristi integrisani koncept kako bi obezbedio energetsku efikasnost u radu. Kao dodatak aplikaciji za uštedu energije, razvijeni su niskoenergetski piezo ventili za kontrolu glavnih položaja ventila. Ovo smanjuje potrošnju energije za kontrolu do 90%, a sve to uz radni vek od 300 miliona prekidačkih ciklusa.\nSa CPX imate mogućnost da koristite mnoge upravljačke sisteme i specifikacije zadate od krajnjih korisnika, kao i sve uobičajene digitalne i analogne I/O module.\nEthernet WebConfig interfejs\nKada se dođe do parametrizacije efikasnosti, izbor je na vama: možete koristiti intuitivni WebConfig korisnički interfejs iz veb brauzera ili jednostavan pristup (PLC) upravljačkom sistemu mašine kao i obično – bez potrebe za dodatnim konfiguracionim softverom.\nDo 16 analognih ili digitalnih ulaza za aplikacije direktnog upravljanja kao što je Soft Stop.\nVentil kojim upravlja aplikacija sadrži četiri 2/2 ventila sa dijafragmom, kojima se upravlja uz pomoć 4 piezo pilot ventila. Integrisani senzor pritiska i položaja obezbeđuje optimalnu kontrolu i praćenje stanja. Uzajamno dejstvo komponenti i dizajna električnog kola na mostu, koje omogućava nezavisno postizanje pritiska i rasterećenja, je ono što čini ove ventile fleksibilnim.\nKontroler sa „motion“ aplikacijom\nJezgro Motion Terminala nudi decentralizovanu inteligenciju i brzu kontrolu. Sa ovog mesta su „motion“ aplikacije dodeljene individulanim ventilima.\nProporcionalna regulacija pritiska po zadatom modelu\nKontrola dovoda i odvoda vazduha\nUnapred definisano vreme pomeranja


Brisel: Zastave na pola koplja ispred institucija EU-a - Klix.ba\nSvijet Brisel: Zastave na pola koplja ispred institucija EU-a\nBrisel: Zastave na pola koplja ispred institucija EU-a\n14.11.2015. u 15:07\nEvropska unija napad u Parizu\nU Briselu su sa nevjericom i zaprepaštenjem dočekane tragične vijesti o sinoćnjem terorističkom napadu u Parizu. U centru evropskih institucija danas vlada tišina neobična za subotnji dan, a zastave su spuštene na pola koplja ispred zgrada Evropske komisije, Evropskog vijeća i Parlamenta.\nSa ključnih evropskih adresa poslane su poruke zaprepaštenja brutalnošću terorističkih napada, saosjećanje prema žrtvama i njihovim najbližim, te podrške francuskoj državi da se odupre teroru.\n"Na nas možete računati, stojimo zajedno u brobi protiv terorizma", poručio je Francuzima generalni sekretar NATO-a Jens Stoltenberg, koji je uvjeren da terorizam nikada neće pobijediti demokratiju.\nPrvi čovjek Evropskog parlamenta Martin Schulz ukazao je na ključne ciljeve terorista - da žele da šire strah, teror i podjele.\n"Ali mi smo ujedinjeni u borbi protiv terorizma, u našoj namjeri da odgovorne za ove strašne zločine privedemo pravdi", poručio je Schulz u reakciji na pariški masakr.\n"Više nego ikada", poručio je on, "opredijeljeni smo da branimo slobodu, jednakost, demokratiju i vadavinu zakona".\nInače, evropski lideri večeras putuju na skup svjetskih ekonomskih sila G20 u Antaliju, u Turskoj, gdje će, sasvim sigurno, posljednji teroristički napad u Parizu biti neizbježna tema koja će ukazati na hitnu potrebu formiranja efikasne globalne koalicije protiv terorizma.\nU međuvremenu, Francuska je proglasila vanredno stanje na cijeloj svojoj teritoriji uz pojačano prisustvo vojske i policije i detaljne kontrole na granicama.\nŠto se tiče Brisela, vojne patrole pred evropskim institucijama, uvedene nakon terorističkih napada u Parizu početkom godine, sasvim sigurno neće uskoro vrijeme napustiti ulice, kao ni osjećaj zebnje među običnim ljudima.


Prva Dodikova proba poslanika - BIGportal.ba\n17 Jula, 2019 17 Jula, 2019 0451\nPoslanici iz skupštinske većine su upozoreni da sutra moraju biti prisustni u NSRS i dati podršku Dodikovom stavu, po kome je osporavanje Hrvatskoj da gradi Pelješki most ugrožavanje vitalnog nacionalnog interesa Republike Srpske.\n-Dok se Srbi u Hrvatskoj tretiraju kao stoka sitnog zuba, Milorad Dodik ide dotle da izgradnju Pelješkog mosta proglašava za srpski nacionalni interes – napisao je na svom Twitter profilu ministar bezbijednosti Bosne i Hercegovine Dragan Mektić, povodom Dodikove odluke da se pozove na vitalni nacionalni interes u Predsjedništvu BiH u vezi mosta koji gradi Hrvatska.\nOn je ocijenio i da je hrvatski interes odjednom postao srpski interes, upućujući time jasnu kritiku na jučerašnju Dodikovu odluku.\nNarodna skuština Republike Srpske na posebnoj sjednici sutra će se izjasniti o Dodikovom mišljenju da je ugrožen vitalni nacionalni interes Republike Srpske kod izgradnje Pelješkog mosta.\nSvoje mišljenje o ugroženosti vitalnog nacionalnog interesa u Narodnoj skupštini će obrazložiti i Milorad Dodik.\nZa potvrdu Dodikovog stava potrebne su dvije trećine poslanika u NSRS i za to mu je potrebno prisustvo svih poslanika iz skupštinske većine, među kojima je i znatan broj onih koji su, kako se u javnosti zovu, postali papci, jer su prelazili iz jedne u drugu stranku i gurali se pod Dodikov “kišobran”.\nKako BN saznaje, vrši se prozivka svih poslanika u skupštinskoj većini da sutra obavezno prisustvuju posebnoj sjednici NSRS.\nPrema našim izvorima, do poslanika iz skupštinske većine je stigla poruka “velikog šefa” da sutra moraju biti prisustni u NSRS i dati podršku Dodikovom stavu, po kome je osporavanje Pelješkog mosta ugrožavanje vitalnog nacionalnog interesa Republike Srpske.\nPoslanici opozicije, prema našem saznanju, neće podržati Dodikov stav da je ugrožena RS što Federacije BiH osporava gradnju Pelješkog mosta, koji gradi Hrvatska na pravcu Pelješac – Komarna.\nUkoliko se to ne dogodi, BiH će pokrenuti postupak mirenja, a ukoliko bude potrebno, pokrenuće postupak pred Međunarodnim sudom za pravo mora. Za takav zaključak glasali su članovi Predsjedništva Željko Komšić i Šefik Džaferović dok je predsjedavajući Predsjedništva Milorad Dodik bio protiv toga.\nDodik se pozvao na vitalni nacionalni interes RS, nakon čega je uslijedila i posebna sjednica NSRS koja sa dvije trećine podrške može osporiti zaključak Predsjedništva.


Potpredsednica Vlade Zorana Mihajlović u poseti ženama u Belom Blatu\nPotpredsednica Vlade Republike Srbije i predsednica Koordinacionog tela za rodnu ravnopravnost Zorana Mihajlović poručila je danas ženama u Srbiji da, ako se udružuju i budu solidarne, uz podršku države i međunarodnih partnera mogu da učine korak više u strateški važnom projektu ekonomskog osnaživanja.\nMihajlović, koja je, zajedno sa ministarkom za evropske integracije Jadrankom Joksimović i gradonačelnikom Zrenjanina Simom Salapurom, posetila Mrežu “Ženski divan” u Belom Blatu, najavila je nastavak podrške ženama da za ono što znaju da rade dobiju opremu i svoje proizvode plasiraju na tržište.\n– Naš zajednički cilj jeste da omogućimo da žene u Srbiji budu jednako plaćene kao i muškarci. Na taj način utičemo na privredni rast i ekonomiju zemlje. Deo ste te zajedničke borbe i hvala vam što negujete tradiciju i ljubav prema svom multietničkom mestu – istakla je Zorana Mihajlović.\nPROČITAJTE JOŠ: Tate za Lanu: Humanitarna akcija za pomoć oboleloj devojčici\nPotpredsednica Vlade je ukazala na to da će pomoći da se na kući staroj sto godina, koju koriste članice Udruženja “Belo Blato”, poprave krov i prozori, ali da je važno i da druga ženska udruženja od lokalnih samouprava dobiju prostor na korišćenje.\nŽene da se udruže i apliciraju za evropska sredstva\nMinistarka Jadranka Joksimović je rekla da je današnja poseta samo jedan u nizu događaja čiji je cilj da se ukaže na dobre primere, kao i da se žene upute u to da treba da se udruže i apliciraju za evropska sredstva. To će im doneti održivu egzistenciju, dodala je ona. Joksimović je upozorila na to da je Srbija ispod evropskog proseka kada je u pitanju vlasništvo zemljišta od strane žena, i to 18 odsto u odnosu na 29 odsto u Evropskoj uniji.\n– I kroz naredni IPA program uključićemo ovakve projekte, posebno za osnaživanje žena na selu. Žene su i u vreme epidemije pokazale koliko su vitalni deo društva – naglasila je ministarka.\nPredsednica Zrenjaninskog edukativnog centra Radoslava Aralica, čiji je projekat usmeren na ekonomsko osnaživanje žena iz Mreže “Ženski divan”, navela je da je projekat, koji je trajao godinu dana, povezao pet udruženja. Aralica je naglasila da je projekat podržan sa 3,5 miliona dinara kroz IPA projekat “Ključni koraci ka rodnoj ravnopravnosti”. Dodala je da sada sledi važan deo, a to je plasman proizvoda na tržište.\nŠef Sektora za saradnju Delegacije EU u Srbiji Ingve Engstrom istakao je da je pitanje osnaživanja žena i rodne ravnopravnosti važno ne samo u Srbiji, već i u čitavom svetu.\n– Nastavićemo da kao EU podržavamo Srbiju u merama unapređenja rodne ravnopravnosti – najavio je Engstrom.\nOn je ukazao na to da je ženama u seoskim sredinama potrebna najveća podrška, s obzirom na to da je njihov ekonomski razvoj niži nego u drugim regijama, a da patrijarhalni obrasci još više preovlađuju.\nTagoviBelo Blato Jadranka Joksimović žene Zorana Mihajlović\nJoš uvek traje sanacija kvara, posao dodatno otežavaju instalacije\nEdvin Eleven na spisku selektora omladinske reprezentacije Srbije\nVelika havarija na vodovodnoj mreži na Bagljašu, sanacija je u toku\nŽOK Ub nadmoćan protiv Klečanki: Gošćama pripala sva tri seta (Foto)\nTate za Lanu: Humanitarna akcija za pomoć oboleloj devojčici


Koštunica nudi nastavak pregovora i odbacuje nezavisnost Kosova\nPre odlaska u Njujork premijer Vojislav Koštunica izjavio je da će Savetu bezbednosti UN ponuditi nastavak pregovora o Kosovu i istaći da je Srbija već unapred odbacila i poništila svaki jednostrani akt o nezavisnosti pokrajine.\nMožemo da pregovaramo i spremni smo za kompromis, ali Srbija mora biti i ostati cela, istakao je Koštunica u saopštenju za javnost i dodao da vlast u Beogradu nema drugog izbora nego da bude protiv politike pretnji i da nikada ne odstupi od očuvanje celovite Srbije.\nI pored ovih stavova zvaničnika vlasti, član Spoljnopolitičkog saveta Dušan Lazić kaže da inicijativa koju premijer Koštunica nosi u Savet bezbednosti za nastavak pregovora o Kosovu nema velikih izgleda.\nNa osnovu svih do sada iznetih stavova zemalja članica Saveta bezbednosti može se zaključiti da je većina njih protiv nastavka razgovora Beograda i Prištine, kaže Lazić i ocenjuje da će se o tom predlogu Beograda voditi diskusija, ali da će dalji razvoj događaja ići nekim drugim tokom u kome će se pregovori nastaviti ali između Rusije, SAD i EU.\nVisoki funkcioner stranke vladajuće koalicije G17 Plus Suzana Grubješić kao očekivanu reakciju na nezavisnost južne pokrajine vidi izlazak na ulice takozvanih patriota sa parolom „ne damo Kosovo“.\nNikome nije drago što će se Kosovo proglasiti nezavisnim i što će vodeće zemlje Evropske unije i SAD prihvatiti tu nezavisnost, ali to je realnost, kaže Suzana Grubješić i napominje da Srbija u toj realnosti mora da izvuče maksimum za sebe i vodi računa o interesima svojih građana.\nŠef predstavništva UNHCR-a u Srbiji Lenart Kocalainen izjavio je da ta međunarodna humanitarna organizacija ima plan za slučaj da dođe do jednostranog proglašenja nezavisnosti Kosova kako bi odgovorila na potrebe ljudi kojima bude potrebna pomoć.


Ugljanin oštro napao Ljajića - Kazaljka\nNaslovna/Novo/Politika/Ugljanin oštro napao Ljajića\nNOVI PAZAR – Lider Stranke demokratske akcije (SDA) Sandžaka Sulejman Ugljanin nazvao je danas potpredsednika Vlade Srbije Rasima Ljajića “političkim prevarantom koji živi u Beogradu i koji bošnjačko biračko telo koristi kao ovce za šišanje”.\nKomentarišući činjenicu da su obornici Sandžačke demokratske partije (SDP) čiji je osnivač Rasim Ljajić, u skupštinama Novog Pazara i Sjenice odbili da podrže predlog SDA Sandžaka za promenu naziva ulica, Ugljanin smatra da će “Ljajić morati da se suoči sa svojim ponašanjem.”\nUgljanin tvrdi da su Ljajić i predsednik Stranke pravde i pomirenja Muamer Zukorlić, time što nisu podržali njihov predlog za promenu naziva ulica u Novom Pazaru i Sjenici “imali interes da se jasno stave na srpsku stranu, a protiv SDA Sandžaka.”\nLokalni parlamenti Novog Pazara i Sjenice nisu raspravljali o predlozima SDA Sandžaka o promeni naziva ulica jer glasovima odbornika SDP-a, Srpske napredne stranke i Socijalističke partije Srbije predlozi su sklonjeni sa dnevnog reda.\nPredlog o promeni naziva ulica usvojio je lokalni parlament Tutina u kojem SDA Sandžaka ima apsolutnu većinu još od 1996. godine.\nLjajić Ugljanin Zukorlić\nKupovina S-400 gotova stvar\nXi Jinping poziva na jedinstvo Azije\nLjajićeva stranka osuđuje ponašanje Boška Obradovića\nHazbo Mujović: sve je u redu